“Калі не мы, то хто?” У Гродне паказалі гісторыю свабоды слова за 35 год | baj.by\n“Калі не мы, то хто?” У Гродне паказалі гісторыю свабоды слова за 35 год\n13.03.2018 Крыніца: Вольга Корсун для baj.by\n“Падчас пераследу “Пагоні” Мікола Маркевіч казаў мне, што не можа такога быць, каб усе газеты пісалі як “СБ”. Але час паказаў — можа”, — сумна пасміхаючыся, кажа Анджэй Пачобут, вядомы гродзенскі журналіст і актывіст Саюза палякаў.\nУ Цэнтры гарадскога жыцця 12 сакавіка адкрылася выстава “Непадцэнзурная Гародня. 1983–2018”. Выстава распавядае гісторыю свабоднага слова, станаўлення і знішчэння незалежнага друку і змагання журналістаў за права на сваю прафесію на працягу 35 год.\nАрганізавалі выставу пляцоўка HrodnaMediaRoom, ГА “Беларуская асацыяцыя журналістаў” і Цэнтр гарадскога жыцця.\n“Рэанімова”, “Пагоня”, “Біржа інфармацыі” і “Рэпарцёр”, Радыё НБК, акцыі салідарнасці і іншае — найноўшая гісторыя незалежнай гарадзенскай журналістыкі багатая на розныя цікавыя з’явы, падзеі, асобаў. Пра іх і паспрабавалі распавесці арганізатары выставы. Але тое, што ўвайшло на выставу, — гэта толькі частка вялізнага архіву. Напрыклад, гісторыя гродзенскага самвыдату патрабуе асобнай вялікай экспазіцыі.\nНа адкрыццё прыйшло шмат непасрэдных удзельнікаў падзей, пра якія распавядаецца на выставе.\n“Мы ў канцы 1990-х не думалі, што далей можа быць яшчэ горш. Усе спадзяваліся на лепшае, — кажа заснавальнік гродзенскай Школы маладога журналіста Вітаўт Руднік. — Добра, што на гэтай выставе ёсць не толькі балючыя моманты, звязаныя з ліквідацыяй незалежнай прэсы і журналістыкі ў канцы 1990-х — пачатку 2000-х, але ёсць шмат рэчаў, звязаных з пачаткам: першыя нумары, аптымізм у тварах тых людзей, якія рабілі гэтыя газеты. Я ганаруся тым, што амаль усіх гэтых людзей добра ведаю, што ніхто з іх не здрадзіў свайму сумленню, амаль усе засталіся ў шэрагах. І калі б “Пагоня”, “Біржа інфармацыі” існавалі да сённяшняга дня, то, ведаючы патэнцыял тых людзей, якія там працавалі, я ўпэўнены, сёння гэта былі б крутыя сайты, гэтыя медыйныя праекты былі б вельмі паспяховымі.\nПамятаю, у войску, у Венгрыі, нейкім цудам асабіст прапусціў выданне “Рэанімова”, якое мне прыйшло з лістом ад Уладзя Хільмановіча. Падумаў тады — ну ўсё, у Беларусі дэмакратыя, трэба хутчэй вяртацца з войска. Я рады, што гэты перыяд быў у маім жыцці. І рады, што такая выстава адкрылася ў Гродне, гэта вялікі ўнёсак у захаванне найноўшай гісторыі Беларусі, гісторыі Гродзеншчыны, і спроба яе асэнсаваць”.\nТое, што адбывалася ў Гродне, часта было ўпершыню не толькі для горада, але і для ўсёй Беларусі. Напрыклад, газета “Пагоня” ўвайшла ў гісторыю Беларусі як СМІ, журналісты якога былі ўпершыню асуджаныя за паклёп на прэзідэнта. Ці, напрыклад, пасля чарговых зменаў у заканадаўстве аб друку ўлады абкаталі новы інструмент для знішчэння мясцовай прэсы на гродзенскай газеце “Рэпарцёр”.\n“Я прыйшла ў лакальную гродзенскую журналістыку ў 1996 годзе. Гэты перыяд, калі здавалася, што ўсё магчыма і ўсё будзе, працягнуўся ў мяне не так доўга. У маім прафесійным жыцці хутка пачаліся рэпрэсіі: закрыццё газеты, адмаўленне ў рэгістрацыі газеты, крымінальныя справы і гэтак далей. Наша прафесійная тусоўка ўвесь час атрымлівала ўдары ад уладаў і ўвесь час на іх рэагавала. Мы заўсёды спадзяваліся, што гэты раз будзе дакладна апошнім, будзе нешта новае, гэта ненадоўга, але мінула столькі год, і мы пабачылі, што ўсё гэта надоўга. Чаму мы навучыліся — дык гэта салідарнасці. Журналісцкая салідарнасць у тыя часы была вельмі моцная. Мы хадзілі на суды, ладзілі акцыі. Гэта быў інструмент, які сапраўды працаваў. Людзі з камерамі і фотаапаратамі маглі абараніць журналіста ад арышту, маглі прагнаць міліцыю з памяшкання, у якое яна спрабавала незаконна трапіць, збіць напал падзей”, — узгадвае гарадзенская журналістка Ірына Чарняўка.\nГарадзенцы ў 2000-х сапраўды паказалі такі прыклад журналісцкай салідарнасці, які павінен вывучацца ва ўніверсітэтах.\n“У тыя часы я не меў ніякага дачынення да журналістыкі, але журналістамі былі мае сябры і знаёмыя, — кажа журналіст і музыка Алесь Дзянісаў. — Была такая арганізацыя “Разам”, мы першыя, хто выйшаў да аблвыканкама ў абарону газеты “Пагоня”, пасля былі акцыі салідарнасці каля судоў. Самая цікавая акцыя была, калі мы зрабілі вялізную чорную труну і правялі шэсце па вуліцы Чапаева, цяпер Васілька. Гэтую труну прынеслі да абласнога суда, дзе была апеляцыя па справе “Пагоні”. Мы адчувалі сваю адказнасць за тое, што адбываецца. Бо калі не мы, то хто?”\nСвабода — характэрная рыса гродзенцаў. Нават у самыя змрочныя часы ў гэтым горадзе заўсёды былі людзі, якія былі свабоднымі і змагаліся за права быць свабоднымі.\n“Гэта, канешне, фантастыка. Раз — і табе зноў 20. На гэтую выставу трэба прыводзіць студэнтаў, моладзь, каб яны разумелі, што гэта цалкам натуральна — быць свабодным. Я ўзгадваю, як на суды над журналістамі прыходзілі не толькі калегі, а прыходзіла вялізная колькасць звычайных гродзенцаў, прыходзілі ветэраны з усімі сваімі медалямі на пінжаках. Свабода — гэта не тое, што нарадзілася ў 1990-х і раптоўна памёрла. Яно жыве ў чалавеку заўсёды”, — адзначыла рэдактарка зачыненай уладамі “Біржы інфармацыі” Алёна Раўбецкая.\nВыстава паказвае прыклад таго, як журналісты не баяліся пачынаць новыя праекты на пустым месцы, як сваёй салідарнасцю ратавалі адзін аднаго. Сёння, як адзначаюць удзельнікі выставы, такой салідарнасці, на жаль, няма — яна сышла ў анлайн.\n“Узгадваю моманты, калі мы працавалі ў падполлі, калі Паша Мажэйка і Мікола Маркевіч сядзелі. Тады ў любы момант маглі прыйсці і забраць нас, пасадзіць за нашу працу. Журналісцкая салідарнасць была тады, 15-18 гадоў таму, цяпер, у 2018 годзе, яе няма”, — кажа гродзенскі журналіст Андрэй Мялешка.\n“У той час мы былі поўныя ідэй, праектаў. Мы былі зусім без грошай, пад сумленнае слова заключалі рэкламныя дамовы і былі захопленыя тым, каб зрабіць якасны прадукт. Мы проста тады не ведалі, што гэта цяжка. Алёна (галоўная рэдактарка “Біржы інфармацыі” Алёна Раўбецкая – аўт.) сядзела і думала, дзе дастаць паперу, грошы на заробкі і гэтак далей. У той час было вельмі цікава працаваць”, — распавядае журналістка Юлія Урбановіч, якая працавала ў газеце “Біржа інфармацыі”.\nАрганізатары выставы адзначаюць, што хацелі перадаць дух той эпохі, калі ў Гродне нараджаліся незалежныя СМІ, віравала свабода слова і рукамі журналістаў стваралася гісторыя. Але разам з тым выстава атрымалася сумнай, бо сёння ўсіх гэтых выданняў не існуе, а сітуацыя са свабодай слова толькі пагоршылася.\n“Адчуваць сябе часткай гісторыі, канешне, дзіўна. Усе мы пастарэлі, а свабоды словы так і няма. Свабода слова гэта не толькі абавязак, але гэта і прыемнае адчуванне — казаць тое, што думаеш”, — адзначыў Анджэй Пачобут.\nВыстава “Непадцэнзурная Гародня” стала фіналам серыі відэаінтэрв’ю з вядомымі гродзенскімі журналістамі, якія стаялі каля вытокаў свабода слова.\nАрганізатары прысвяцілі яе 100-годдзю абвяшчэння Беларускай Народнай Рэспублікі, якая фактычна заклала падмуркі сённяшняй незалежнай Беларусі і дэмакратычных каштоўнасцей, у тым ліку і свабоды слова. А таксама ў гонар тых хлопцаў ды дзяўчат з гродзенскага фiлфака, якiя 35 год таму яшчэ ўсавецкія часы рызыкнулi выдаваць непадцэнзурны часопiс "Мiстыка", з якога і пачалася гісторыя незалежнай гродзенскай журналістыкі.


«Mark Formelle» у гістарычнай калекцыі адзення памыліўся з выявай Барбары Радзівіл\nЖурналістка Аліна Коўшык паведаміла пра памылку ў адзенні брэнду.\nВось што яна напісала ў «Фэйсбуку»:\n«Набыла новую цiшотку з гістарычнай iдалкай дзяцінства. Шчаслiвая рассякала па тэлеку пакуль не сустрэла нашую мастачку-пастаноўшчыцу. А яна мне кажа – гэта не Барбара Радзiвiлл. Як? Амаль заплакала я. У гугле такой фоткi Барбары сапраўды не сустрэла».\nДа допісу журналістка далучыла фотаздымак джэмперу. Як заўважыў рэдактар «белсатаўскага» цыклу праграмаў «Загадкі беларускай гісторыі» Сяргей Пеляса, на выяве – партрэт дачкі імператара Свяшчэннай Рымскай імперыі дачкі Фердынанда I Алены альбо Барбары (аўтар – італьянскі мастак Джузэпэ Арчымбольда).\nВыглядае на тое, што супрацоўнікі «Mark Formelle» сцягнулі карцінку з сацыяльнай сеткі «Pinterest», дзе нехта няправільна падпісаў партрэт.\nПра паступленне адзення з выявамі Радзівілаў і Сапегі кампанія «Mark Formelle» паведаміла 18 снежня. Акрамя згаданай няправільнай выявы Барбары Радзівіл на джэмперы трапілі партрэты Мікалая Радзівіла Чорнага і Льва Сапегі.\nТэгі: адзенне, Радзівілы


7 гісторый пра беларусаў, якіх здзівілі «падаткам на дармаедства» | Новы Час\nРаней намеснік міністра фінансаў прызнаў, што «падатак на дармаедства» — не самы эфектыўны крок.\n«Дармаед» з Бярозы: працаваў у Расіі, але грошы не атрымаў\nПра сітуацыю, у якую трапіў 59-гадовы Анатоль Альхоў, на днях паведаміла Радыё Рацыя. Жыхар Бярозы застаўся дома без працы і паехаў у Расію на заробкі. Але там яго двойчы падманулі. Заробленыя яшчэ ў жніўні грошы ён да гэтага часу не атрымаў. У іншага працадаўцы за месяц цяжкай працы ледзь удалося атрымаць частку зарплаты, каб вярнуцца дадому. Цяпер працаўнік з жонкай вымушаныя жыць на яе пенсію.\nЛіст з прапановай заплаціць «падатак на дармаедства» ў мужчыны выклікаў абурэнне.\n— 3,6 млн я павінен заплаціць. Адкуль я вазьму гэтыя грошы? Я — не начальнік, я красці не ўмею, я ўсё жыццё працаваў сумленна.\n«Дармаед» з Гомеля: запатрабавалі падатак у афіцыйна працуе\nЛеанід Судаленка афіцыйна працуе прававым інспектарам Беларускага незалежнага прафсаюзу РЭП, але гэта ад патрабавання заплаціць «падатак на дармаедства» яго не выратавала.\n— Мабыць, мяне ніяк не могуць выкрасліць з нейкіх таемных спісаў, — сказаў Леанід Судаленка «Гомельскай вясне».\n«Дармаед» з Магілёва: чаму павінны плаціць тыя, у каго няма прыбыткаў?\nАб гісторыі Андрэя з Магілёва распавёў TUT.BY. Ён працаваў эканамістам у прыватнай кампаніі, але яго ў ліку іншых скарацілі ў студзені 2015 года.\nМалады мужчына актыўна спрабаваў знайсці працу з нармальнай заробкам, але безвынікова. Таму вымушаны быў ездзіць у Расію, але заробкі там былі не рэгулярнымі і няўстойлівымі. Маладой сям'і (у Андрэя ёсць жонка і дачка) ледзь хапала сродкаў на годнае жыццё.\nЖыхар Магілёва не можа зразумець: дэкрэт быццам бы прымалі, каб «заплацілі тыя, хто мае «шэрыя» даходы, а атрымліваецца, што будуць плаціць тыя, у каго даходаў няма наогул».\n«Дармаедка» з Магілёва: прылічылі да утрыманцаў па памылцы\nМаладую маму Кацярыну Крупеніну прылічылі да дармаедаў, але, праўда, затым падатковыя інспектары прызналі памылку.\nКацярына другі год у дэкрэтным адпачынку, выхоўвае маленькую Дашу. Пасля прыходу апавяшчэння яе муж патэлефанаваў у падатковую, але там запатрабавалі асабістага візіту жанчыны. У выніку Кацярыне прыйшлося пакінуць дачку на суседку, каб асабіста прад'явіць пасведчанне аб нараджэнні дзіцяці, перадае АНТ.\n«Дармаед» з Бабруйска: прыйшлося даказваць, што 5 гадоў вучыцца за мяжой\nЖыхару Бабруйска Віктару прыйшлося даказваць, што яго сын навучаецца за мяжой, каб не плаціць «падатак на дармаедства». Адсталі ад мужчыны толькі пасля другога візіту ў падатковую інспекцыю, піша TUT.BY.\n«Дармаед» з Рагачова: вінаваты ў тым, што не змог знайсці працу\n42-гадовы будаўнік з Рагачова Аляксандр Антонаў, які не працаваў у 2015 годзе, адмовіўся выплачваць падатак на дармаедства, піша praca-by.info.\nЗараз Аляксандр працуе на будоўлі, але ў мінулым годзе работу знайсці не змог. Мужчына лічыць прэзідэнцкі дэкрэт аб папярэджанні сацыяльнага ўтрыманства неканстытуцыйным і мае намер з дапамогай юрыста абскардзіць афіцыйнае патрабаванне ад падатковай.\n«Дармаед» з Мінска: проста была занадта маленькая зарплата\nУ мінулым годзе 31-гадовая мінчанка Вольга працавала каля 8 месяцаў, але ўсё роўна трапіла ў плацельшчыкі збору на фінансаванне дзяржвыдаткаў, распавёў FINANCE.TUT.BY.\nВольга працавала мастаком на мінскім заводзе шасцерань, займалася афармленнем ўнутраных памяшканняў. З-за прастояў зарплата была маленькая — атрымлівала каля 1,2 млн старых рублёў. Затым звольнілася і працавала па дамове падраду ў прыватнай кампаніі: праводзіла вулічныя апытанні. Аплата за гэта была вельмі сціплая.\nГэтай восенню Вользе паведамілі, што яна з'яўляецца плацельшчыкам падатковага збору за няўдзел у фінансаванні дзяржвыдаткаў, паколькі на асноўным месцы прапрацавала менш 183 дзён, а па дамове падраду ў яе няма патрэбнай сумы.


25 лістапад 2004, 22:05\nЗьмітра Бандарэнку, Уладзіміра Кобеца, Аляксандра Атрошчанку і Зьмітра Бародку абвінавацілі ў непадпарадкаваньні памежнікам. У часе затрыманьня каардынатару “Хартыі’97” вывіхнулі руку. У гарадзкім аддзеле міліцыі на ўсіх затрыманых склалі пратаколы паводле 185 артыкулу Адміністрацыйнага кодэксу Ўкраіны (непадпарадкаваньне законным патрабаваньням памежнікаў). Паводле гэтага артыкулу прадугледжанае пакараньне ад папярэджаньня да штрафу й арышту. Міліцыянты цікавіліся, з кім затрыманыя кантактавалі ў Кіеве. Яны прагледзелі ўсе інфармацыйныя матэрыялы, якія знайшлі ў беларускіх апазыцыйных актывістаў.\nУ дзяжурнай частцы міліцыянт Нічыпарэнка запэўніў, што з затрыманымі абыходзяцца ветліва:\n(Нічыпарэнка: ) “Я папросту ня ведаю, як іх затрымлівалі. Я іх не затрымліваў. Выклікалі хуткую і аказвалі дапамогу. У Бандарэнкі вывіх рукі, дык яму дапамагалі. Хлопцам далі паесьці, усё як трэба. Што ім цяпер — з голаду паміраць?”\nМіліцыянты нават вадзілі затрыманых у краму, каб яны там набылі харчы й пад’елі.\nСудзьдзя гораду Рэпкі Яўген Жаўток разгледзеў адміністрацыйныя справы на Зьмітра Бандарэнку, Уладзімера Кобеца, Аляксандра Атрошчанку і Зьмітра Бародку і спыніў іх з-за адсутнасьці складу правапарушэньня.\n(Бандарэнка: ) “Тут было стаўленьне даволі карэктнае. Ну, папросту ва Ўкраіне сытуацыя даволі складаная. Я думаю, што папросту ў кагосьці ў адміністрацыі Кучмы здалі нэрвы. Вельмі багата беларусаў было на Майдане. Гэта ці то спроба помсты, ці яшчэ нешта… Будзем потым думаць. Інцыдэнт, канечне, жахлівы. Загад пайшоў, на маю думку, з Кіева. Ну, а мясцовыя людзі папросту яго выконваюць. У параўнаньні зь беларускай, украінская міліцыя больш дэмакратычная. Украіна больш дэмакратычная краіна, нават у сёньняшніх умовах, за нашу Беларусь”.\nМіліцыянты запэўнілі Радыё Свабода, што ўсіх затрыманых пасадзяць на найбліжэйшы вечаровы цягнік на Менск.


Універсітэт роўных – NG-PRESS.BY\nМенавіта так называецца трэцяя лідарская змена ў дзіцячым аздараўленчым лагеры “Свіцязь” Навагрудскага раёна.\nЗмена “Універсітэт роўных” арганізавана для дзяцей, якія зарэкамендавалі сябе як матываваныя і мэтанакіраваныя лідары ў сваіх установах адукацыі. Асноўная мэта змены – стварэнне ўмоў для фарміравання лідарскай і арганізатарскай культуры дзяцей як элемента базавай культуры асобы і фактара паспяховай рэалізацыі асобы як грамадзяніна.\nГульнёвая ідэя заключалася ў тым, што на перыяд рэалізацыі змены выхаванцы аздараўленчага лагера “Свіцязь” становяцца навучэнцамі Універсітэта роўных, дзе атрымоўваюць неабходны вопыт і веды ў сферы лідарства, набываючы новыя дасягненні.\nСамаадукацыі ўдзельнікаў змены садзейнічае даследчая дзейнасць. Сістэма самакіравання “Савет роўных” распрацавана з улікам узроставых асаблівасцей дзяцей. Асноўнае прызначэнне сістэмы самакіравання – арганізацыя жыццядзейнасці дзяцей з улікам іх інтарэсаў і патрабаванняў, стварэнне ўмоў для развіцця і праяўлення дзіцячай ініцыятывы.\nШмат цікавых спраў і мерапрыемстваў прайшло за змену па самых разнастайных накірунках: дзень самакіравання “Дзень дублера”, квест-гульня “Мы – патрыёты”, ток-шоу “Пакаленне XXI стагоддзя”, спартландыі, спартакіяды, марафон салідарнасці, шоу-праграмма “Міс Свіцязь”, мультыпарк “Творчасць і прагрэс”.\nУ выніку ўдзельнікі змены “Універсітэт роўных” змогуць атрымаць і сістэматызаваць веды, уменні і навыкі ў галіне арганізацыйнай і камунікатыўнай дзейнасці, развіць лідарскія якасці і цудоўна адпачыць!\nдзіцячага аздараўленчага лагера “Свіцязь”\n«Летний DRIVE» отправился в конноспортивную школу


28 чэрвень 2010, 09:53\nПытаньне дачыненьняў Польшчы зь Беларусьсю стала часткаю нядзельных дэбатаў пераможцаў першага туру прэзыдэнцкіх выбараў – сьпікера Сэйму Браніслава Камароўскага і лідэра апазыцыйнай партыі “Права і справядлівасьць” Яраслава Качынскага.\nНягледзячы на тое, што перадвыбарчыя дэбаты адбываліся адначасова з матчам чэмпіянату сьвету па футболе, аказалася, што палітыкай цікавіцца значна болей палякаў, чым спортам – большасьць жыхароў краіны ўсё ж глядзела двубой Качынскага і Камароўскага.\n“Дэбаты – гэта момант, у які кандыдаты павінны паказаць увесь свой палітычны досьвед і здольнасьці. Гэта вельмі цяжка. Цягам гадзіны кандыдаты мусяць паказаць свае палітычныя таленты”, – заявіў напярэдадні былы прэзыдэнт Польшчы Аляксандар Квасьнеўскі.\nДэбаты, трансьляваныя трыма асноўнымі польскімі тэлеканаламі, былі падзеленыя на тры тэматычныя блёкі: эканоміка, грамадзкія праблемы, бясьпека і замежная палітыка.\nКандыдаты выказалі сярод іншага сваё стаўленьне да польскай вайсковай місіі ў Аўганістане, неабходнасьці павышэньня пэнсійнага ўзросту, дачыненьняў паміж дзяржавай і царквой, але таксама і да пытаньня дачыненьняў зь Беларусьсю, беручы пад увагу сытуацыю польскай меншасьці.\nНа пытаньне, якую палітыку ў дачыненьнях зь Менскам абраў бы кожны з кандыдатаў – паступовага дыялёгу ці націску, Яраслаў Качынскі адказаў:\n“Беларусь – гэта вельмі цяжкая праблема, бо спрабавалі адну палітыку, прынесла яна невялікія вынікі, другую – таксама нязначныя. Патрэбны сынтэз гэтых абодвух мэтадаў, але ні ў якім разе нельга прымаць рашэньні, якія могуць стварыць уражаньне, што цьвёрдая пазыцыя беларускага боку ацэньваецца палякамі як эфэктыўная форма націску”.\nСпадар Качынскі заявіў таксама, што пра сытуацыю ў Беларусі варта размаўляць таксама з прэзыдэнтам Расеі Дзьмітрыем Мядзьведзевым, які прыняў запрашэньне наведаць Польшчу пасьля прэзыдэнцкіх выбараў.\nЗ такім падыходам рашуча не пагадзіўся Браніслаў Камароўскі:\n“Але такой палітычнай ідэі яшчэ не было! Каб з Масквою размаўляць пра Беларусь! Я катэгарычна супраць! Гэта абсалютна супярэчыць польскім нацыянальным інтарэсам і не прынятае ў міжнароднай палітыцы. Гэта тое самае, як бы беларусы пра польскія справы з Расеяй размаўлялі або з Бэрлінам. Я ня згодны. Гэта па-першае. Па-другое, Беларусь – гэта рэальная праблема. Польшча мае ўсё большы ўплыў на ўсходнюю палітыку Эўразьвязу і павінна рабіць так, каб Эўропа мацнейшым голасам прамаўляла ў кантактах з прэзыдэнтам Лукашэнкам. І па-трэцяе, Польшча павінна падтрымліваць ня толькі польскія недзяржаўныя арганізацыі ў Беларусі, але і іншыя, бо зь іх складаецца дэмакратычнае грамадзтва”.\nМіж тым ключавым застаецца пытаньне, каго падтрымае Гжэгаж Напяральскі, кандыдат ад левых сілаў, які ў першым туры заняў трэцяе мейсца.\n“Я хачу перадусім даведацца, як разьвіцьцё Польшчы бачаць асноўныя кандыдаты, што яны скажуць. Дагэтуль такой магчымасьці практычна не было, і я спадзяюся, што дыскусія будзе зьмястоўная”, – заявіў Гжэгаж Напяральскі, паабяцаўшы абвясьціць сваё рашэньне ўжо ў панядзелак.\nНа сёньняшні дзень у перадвыбарчых апытаньнях перамагае Камароўскі, аднак ягоная перавага не настолькі вялікая, каб казаць, што пераможа менавіта сьпікер Сэйму.


КОЖНЫ ДЗЕНЬ – МАЛЕНЬКАЯ ПЕРАМОГА — Воложин. Працоўная слава. Новости Воложина и Воложинского района\n02.12.2011 21.08.2019 admin611Комментарии on КОЖНЫ ДЗЕНЬ – МАЛЕНЬКАЯ ПЕРАМОГА\nПакрыўджаныя лёсам людзі ўмеюць цярпець, яны навучаны спадзявацца і хочуць адчуваць сябе не абузай грамадства, а яго членамі, няхай слабейшымі, але вартымі павагі і любові. Вось якраз гэта і рэалізоўваецца ў аддзяленні дзённага знаходжання для інвалідаў, якое ўжо чатыры гады працуе ў райцэнтры. Напярэдадні Дня інвалідаў наведвальнікаў аддзялення чакае асабліва цікавы час: новыя знаёмствы, сустрэчы і, вядома ж, падарункі.\nБольш за паўсотні чалавек прайшлі ў аддзяленні рэабілітацыю. Многія з іх атрымалі тут працоўныя навыкі, навучыліся абслугоўваць сябе, раскрыліся, як творчыя натуры. Сёлета напярэдадні Дня інвалідаў лепшыя работы выхаванцаў аддзялення ўзяты на рэспубліканскую выставу-фестываль мастацкіх вырабаў “Свет надзеі”.\nСкладана атрымаць перамогу над самім сабой, над сваімі заганамі і слабасцямі. Не кожнаму здароваму чалавеку гэта ўдаецца, а вось большасць інвалідаў, іх бацькі і педагогі штодзень заваёўваюць маленькую, але такую значную вышыню. Хтосьці навучыўся ўпраўляцца з непаслухмянымі пруткамі для вязання, іншы – самастойна рабіць аж тры дадатковыя крокі… А яшчэ заўважана, што тут умеюць радавацца чужой удачы, як сваёй, і ўмеюць шчыра спагадаць. Асабліва яскрава гэта праяўляецца ў час візіту ў аддзяленне малых з цэнтра карэкцыйна-развіваючага навучання і рэабілітацыі. Звычайна такое мерапрыемства адбываецца напярэдадні Дня інвалідаў. Не будзе выключэннем і сёлетні год. І гаспадары, і госці ўжо паклапаціліся пра сюрпрызы, падарункі. Старэйшыя: Таццяна Баўтрэль, Сяргей Круглік, Ларыса Радзівілка, Валера Саевіч, Дзяніс Цярэшка пакажуць лялечны спектакль, дзеці – Анечка Рай і Насця Саўчук выканаюць песні і танцы. Дарэчы, артыстам з аддзялення ёсць на каго раўняцца: яны ездзяць на канцэрты, экскурсіі. Нядаўна пабывалі ў Лідзе, зараз збіраюцца ў Вілейку на фестываль дзіцячай творчасці. Пасля кожнай паездкі самыя яркія ўражанні і памятныя канцэртныя нумары дружна абмяркоўваюцца.\nМногія грамадскія арганізацыі і калектывы сябруюць з наведвальнікамі аддзялення. Даўняя дружба звязвае маладых інвалідаў і раённую арганізацыю БРСМ, якая склалася падчас сумесных выездаў на прыроду, правядзення інтэрактыўных шоу. БРСМаўцам актыўна дапамагаюць валанцёры з СШ № 2. Члены раённага аб’яднання “Белая Русь” ужо правялі мерапрыемства для інвалідаў у гімназіі № 1.\nДа Дня інвалідаў у аддзяленне абавязкова прыйдуць прадстаўнікі таварыства Чырвонага Крыжа і валанцёрскі атрад “Прымула” з Дорскага ВПК. Не застануцца ўбаку ад дабрачыннай работы і работнікі культуры – маладых інвалідаў у цэнтральнай бібліятэцы чакаюць цікавыя віртуальныя падарожжы і рэальныя гасцінцы.\nПа меры таго, як у раёне набірае абароты сацыяльная работа з інвалідамі, пашыраецца і кола дабрачынцаў. Спонсарскую дапамогу аказваюць МАУП “Падбярэззе”, КУП “Сівіца”, кандытарская фабрыка “Івкон”. Заўсёды значныя грашовыя сродкі з раённага бюджэту выдзяляе райвыканкам і ўпраўленне па працы, занятасці і сацыяльнай абароне. Ды і колькасць людзей, хто ў індывідуальным парадку дапамагае інвалідам, штогод павялічваецца.


(Перанакіравана з «Вікіпэдыя:Выпраўляйце сьмялей!»)\nНя бойцеся рэдагаваць![рэдагаваць крыніцу]\nСупольнасьць Вікіпэдыі заахвочвае сваіх удзельнікаў не саромецца выпраўляць артыкулы. Калі кожны будзе дадаваць свой унёсак у разьвязаньне праблемаў, такіх як дапаўненьне артыкулаў фактамі, выпраўленьне артаграфіі, граматыкі, стылю і г. д., гэта дапаможа нашай Вікіпэдыі разьвівацца. Нам патрабуецца дапамога кожнага ўдзельніка. Пэўна, ня раз вы чыталі нейкі артыкул і думалі: «Чаму тут няма вось гэткіх зьвестак?» альбо «Чаму б не паправіць вось тут і тут?» Вікіпэдыя дазваляе вам рабіць гэта, больш за тое, яна для гэтага і створаная. Вядома, яна патрабуе цывілізаванага падыходу і карэктнасьці, але гэта дзейнічае. Пабачыце.\nВашыя рэдагаваньні абавязкова заўважаць і, магчыма, зьменяць іншыя ўдзельнікі праекту. Не прымайце гэтага блізка да сэрца! Яны таксама, як і ўсе з нас, хочуць палепшыць Вікіпэдыю настолькі, наколькі гэта ўвогуле магчыма.\n...але асьцярожна[рэдагаваць крыніцу]\nХоць упэўненасьць удзельнікаў Вікіпэдыі ёсьць адной з найкаштоўных якасьцяў, усё ж ня варта кідацца рабіць велізарныя неабдуманыя рэдагаваньні ў памкненьнях зрабіць усё і адразу. Хоць усякія выпраўленьні можна скасаваць практычна бязь цяжкасьцяў, калі іх прызнаюць шкоднымі. Галоўнае — не турбавацца, заўважыўшы, што пасьля вас нехта надумаў зрабіць усё іначай.\nПэўныя рэдагаваньні могуць выклікаць больш значныя наступствы, як у лепшы, так і ў горшы бакі. Гэта тычыцца правак спэцыяльных старонак, стварэньня новых катэгорыяў або, напрыклад, перайменаваньняў старонак. Таму перад падобнымі выпраўленьнямі ўпэўніцеся, калі ласка, што вы добра ўсьведамляеце ўсе наступствы, або спытайцеся парады.\nТаксама варта асьцярожна ставіцца да ўнясеньня зьменаў у вялізныя артыкулы, артыкулы на складаныя тэмы, артыкулы зь вялікай гісторыяй выпраўленьняў, а таксама ў «Абраныя артыкулы». У большасьці выпадкаў зьмест такіх артыкулаў сфармаваўся пад уплывам дамоўленасьцяў паміж удзельнікамі Вікіпэдыі з абсалютна рознымі пунктамі гледжаньня. Таму неабдуманае рэдагаваньне такога артыкула можа абудзіць зьвера, што выкліча ланцуговую рэакцыю паўторных выпраўленьняў. Калі ж вы тым ня менш зьбіраецеся зрабіць значны дадатак у артыкул на спрэчную тэму, будзе лепш найперш прачытаць артыкул цалкам, а таксама старонку абмеркаваньня да гэтага артыкула. Магчыма, варта перад унясеньнем вялізнага выпраўленьня выкласьці сваю думку на старонцы абмеркаваньня і пачакаць прынамсі дзень, пакуль іншыя ўдзельнікі атрымаюць магчымасьць азнаёміцца з вашым меркаваньнем. Калі пратэстаў ня будзе, дадавайце свае зьмены, не забываючыся карыстацца полем «Кароткае апісаньне зьменаў», каб іншым было лягчэй арыентавацца ў гісторыі зьмяненьняў старонкі.\nНу а відавочныя памылкі ў Вікіпэдыі трэба выпраўляць, не чакаючы рэакцыі іншых удзельнікаў, і, зразумела, з дапаўненьнем слушнымі зьвесткамі.\nНеэнцыкляпэдычныя старонкі[рэдагаваць крыніцу]\nЗ асаблівай асьцярогай трэба ставіцца да рэдагаваньня іншых старонак, якія існуюць для падтрыманьня дзеяздольнасьці Вікіпэдыі. У гэтым выпадку болей падыходзіць выраз «ня будзьце неабачлівымі».\nДапаўненьні або выпраўленьні ў катэгорыях і шаблёнах Вікіпэдыі могуць выклікаць значныя наступствы, бо падобныя праўкі звычайна выклікаюць зьмяненьне зьместу мноства старонак. А шаблёны Вікіпэдыі могуць утрымліваць складаны код, слушнасьць якога цяжка прааналізаваць на выгляд, без тэставаньня. Што праўда, адкаціць зьмены ў такім разе будзе значна прасьцей, чым выпраўляць дададзеныя хібы.\nКалі вы зьбіраецеся загрузіць новую выяву або іншы мэдыяфайл, варта ўпэўніцца, што файл з такім сама імем яшчэ адсутнічае, каб ня страціць яго. Калі ж гэтак здараецца — што ж, будзьце рашучымі ў дабаўленьні апісаньня да раней загружанага файла. Гэта дапаможа прасьцей яго адшукаць.\nНепажадана рэдагаваць асабістыя старонкі іншых удзельнікаў або камэнтары, пакінутыя імі на старонках абмеркаваньняў. Аднак выдаленьне вандалізму заўжды вітаецца нават на гэтых старонках.\nАтрымана з «https://be-tarask.wikipedia.org/w/index.php?title=Вікіпэдыя:Будзьце_рашучымі&oldid=2017557»\nГэтая старонка апошні раз рэдагавалася 25 кастрычніка 2018 году ў 17:08.


Ганна Севярынец: «І ў 1937, і ў 1941 каты хадзілі ў форме і з адкрытымі тварамі» - Салiдарнасць\nГанна Севярынец: «І ў 1937, і ў 1941 каты хадзілі ў форме і з адкрытымі тварамі»\nПісьменніца — пра апошні рубеж, да якога яшчэ ніхто не даходзіў на гэтай зямлі.\n— Сказаць па праўдзе, сённяшнія падзеі, усе гэтыя банды без апазнавальных знакаў з дубінкамі, подлыя затрыманні, пратаколы на маіх бацькоў за тое, што яны «грубо нарушали общественный порядок, находясь в общественном месте своей квартиры» (гэта значыць — махалі сцягам з балкона, ага), арыштаваныя ратавальнікі Камсамольскага возера і затрыманы хлопец з МНС, што не стаў здымаць сцяг — усё гэта агаломшыла мяне чамусьці страшней за падзеі 9-11 жніўня, — напісала Ганна Севярынец. — У мяне скончыліся інструменты аналізу сітуацыі. Гэта ўжо нават не трыццаць сёмы, гэта ўжо не фашысты — і ў 1937, і ў 1941 каты прынамсі хадзілі ў форме і з адкрытымі тварамі.\nІ я стала нават у паніцы думаць: госпадзе, ну жылі ж мы неяк. Неяк жа жылі. Прыстасаваліся — і жылі. Кніжкі нават нейкія выдавалі, імпрэзы напаўпадпольна праводзілі, дзяцей ціхенька вучылі добраму, госпадзе, нашто мы выпусцілі гэтага джына з бутэлькі?\nАле потым я падумала: а ён жа жор і тлусцеў на мае грошы, гэты шматлікі скот. Ён жа сам нічога не рабіў, а толькі спажываў маё, з маіх мазалёў карміў дасыта сваіх дзяцей, шчэ і пасмейваўся, калі я нешта мяўкала з-пад плоту. Ён і цяпер хоча ўсё вярнуць назад, і хоча гэтага болей, чым я.\nА яшчэ я падумала, што дабро ніколі не даецца проста. Гэта заўсёды вельмі цяжкая работа, самая цяжкая з усіх. Але з гэтай маёй работы ніхто з іх не выдаіць сабе нічога, ніхто нічога не возьме, бо яны не сілкуюцца дабром. Гэта адзінае, што іх не корміць.\nІ неяк жа так выйшла, што гісторыя абрала менавіта нас дзеля гэтай невыносна цяжкой работы. Колькі іх палегла за гэтай справай, колькі іх не дачакалася. Пакаленні, народжаныя ў 1900х, у 1920х, у 1940х — яны ж таксама хацелі, але не дацягнулі, не даціснулі. Мы цяпер ужо зрабілі значна болей, і падышлі да той мяжы, калі назад гэтую пачвару ўжо не ўвапхнеш. Нейкі апошні ўжо рубеж, да якога шчэ ніхто не даходзіў на гэтай зямлі.\nНу то значыць трэба сціснуць зубы — і рабіць.


Бразільскі GOL пашырае рэйсы па меры вяртання попыту на авіязносіны\nГалоўная » Артыкулы апошніх навін » Авіякампанія » Бразільскі GOL пашырае рэйсы па меры вяртання попыту на авіязносіны\nАвіякампанія • аэрапорт • Авіяцыя • Апошнія навіны Бразіліі • Апошнія міжнародныя навіны • Галоўныя навіны падарожжаў • навіны • Перабудова • Адказны • турызм • транспарт • Падарожныя сакрэты • Навіны турыстычнага провада • Розныя навіны\nGOL Linhas Aéreas Inteligentes SA, Найбуйнейшая айчынная авіякампанія Бразіліі, абвясціла сёння кансалідаваныя вынікі за трэці квартал 2020 года (3К20) і абазначыла свае пастаянныя ініцыятывы ў адказ на Covid-19 Глабальная пандэмія.\nУся інфармацыя прадстаўлена ў бразільскіх рэалах (R $), згодна з Міжнароднымі стандартамі фінансавай справаздачнасці (МСФС) і скарэктаванымі паказчыкамі, і яна даступная для забеспячэння супастаўнасці гэтага квартала рэзкага падзення попыту з аналагічным перыядам мінулага года. Такія скарэктаваныя паказчыкі выключаюць выдаткі, звязаныя з часткай неактыўнага флоту, які GOL заснаваў у гэтым квартале, і падрабязна апісаны ў табліцы, якая паказвае "аперацыйныя выдаткі" ў раздзеле ніжэй. Параўнанні праводзяцца ў трэцім квартале 2019 года (3Q19), калі не пазначана іншае.\n"Гэтыя перспектыўныя вынікі трэцяга квартала адлюстроўваюць вяртанне пасажыраў у неба ў Бразіліі і нашу ўпэўненасць у канкурэнтных перавагах GOL", - сказаў генеральны дырэктар Паулу Какінава. «Колькасць кліентаў, якія ляцяць з намі, у ІІІ квартале павялічылася ўтрая ў параўнанні з папярэднім кварталам, што з'яўляецца выдатным уздымам, улічваючы складаныя рынкавыя ўмовы. GOL хутка задаволіў абноўлены попыт дзякуючы сваёй вельмі гнуткай мадэлі кіравання паркам, захаваўшы пры гэтым амаль 3% каэфіцыента загрузкі. Гэта сведчыць аб устойлівасці недарагой мадэлі аднаго авіяпарка GOL і намаганнях нашай кіраўніцкай каманды з пачатку гэтага крызісу па захаванні грашовых сродкаў і абароне нашага балансу. Мы лічым, што кампанія зараз знаходзіцца ў выгадным становішчы на рынку, паколькі попыт на паездкі працягвае павялічвацца ў гэтым годзе і па меры ўступлення ў 80 год ".\nGOL захаваў салідную пазіцыю ліквіднасці і завяршыў квартал ліквіднасцю ў 2.2 млрд. Даляраў. У перыяд з сакавіка па верасень Кампанія ўнесла неабходныя карэктывы ў скарачэнне попыту, паставіўшы за межы баланс паміж паступленнямі і адтокамі аперацыйнага грашовага патоку.\nGOL таксама нястомна працаваў з усімі зацікаўленымі бакамі з пачатку гэтай пандэміі, каб гарантаваць, што Кампанія падтрымлівае належную ліквіднасць. Кампанія збалансавала графік амартызацыі запазычанасці, засяродзіўшы ўвагу на захаванні працоўных месцаў і ўмацаванні камерцыйных адносін з асноўнымі дзелавымі партнёрамі. Крэдытныя рынкі прызналі моц і якасць гэтага выканання, павялічыўшы кошты доўгатэрміновай незабяспечанай запазычанасці GOL на другасным рынку больш чым на 35% з пачатку 3К20.\nДадаў Какінава: "Мы старанна кіравалі аперацыямі і падтрымлівалі сваё фінансавае здароўе падчас гэтага крызісу і дзякуем нашым зацікаўленым бакам за агульную прыхільнасць і пастаянную падтрымку".\nПаколькі попыт працягваў вяртацца ў 3К20, GOL пашырыў колькасць рэйсаў у паўночна-ўсходнім рэгіёне Бразіліі і адкрыў вузел Сальвадора, забяспечыўшы кампаніі найбольш поўную і поўную сетку для задавальнення аднаўлення попыту на адпачынку. Раннія паказчыкі пошуку білетаў і павышэнне ўзроўню продажаў на буйных нацыянальных рынках будуць садзейнічаць далейшаму пашырэнню долі ўнутранага рынку. Цяперашняя доля ўнутранага рынку GOL складае прыблізна 40%, што ўяўляе сабой павелічэнне на два працэнтныя пункты з моманту ўспышкі гэтай пандэміі. Лідэрства GOL на ўнутраным рынку ў далейшым будзе садзейнічаць яго дыферэнцыяльнаму памяншэнню і канкурэнтаздольнасці.\nРазам гэтыя ініцыятывы пазіцыянуюць GOL як аптымальна падрыхтаванага да захавання пастаяннага росту попыту на пасажыры ў выніку далейшага аднаўлення бразільскай эканомікі, якое чакаецца ў наступным годзе.\nПадвядзенне вынікаў 3Q20\nКолькасць даходных пасажыракіламетраў (RPK) скарацілася на 72% у параўнанні з аналагічным перыядам 2019 года і склала 3.2 млрд. RPK. Аднак мы назіралі рост RPK на 63% з ліпеня па верасень;\nДаступныя кіламетры сядзення (ASK) скараціліся на 70% у параўнанні з 3Q19, але выраслі на 59% за квартал;\nGOL перавозіў 2.6 мільёна кліентаў за квартал, што на 73% менш у параўнанні з 3К19, але больш чым на 300% у параўнанні з 2К20. Падчас свята Незалежнасці Бразіліі GOL перавезла 55,000 55 кліентаў за адзін дзень, што эквівалентна XNUMX% ад агульнай колькасці зафіксаваных за аналагічны перыяд мінулага года;\nЧысты прыбытак склаў 975 млн. Даляраў ЗША, знізіўшыся на 74% у параўнанні з 3К19, але павялічыўшыся на 172% у параўнанні з 2К20. Штомесячныя даходы пачаліся з 240 мільёнаў даляраў у ліпені і да канца верасня дасягнулі 465 мільёнаў даляраў, што на 94% павялічылася ў 3К20. Іншыя даходы (у першую чаргу ад грузаў і лаяльнасці) склалі 95.9 млн. Даляраў, што складае 9.8% ад агульнай сумы даходаў;\nДаход за адзін кіламетр свабоднага месца (RASK) склаў 24.42 цэнта (R $), знізіўшыся на 12% у параўнанні з 3Q19. Даход пасажыраў за кіламетр свабоднага месца (PRASK) склаў 22.02 цэнта (R $), знізіўшыся на 16% у параўнанні з 3Q19;\nСкарэкціраваны EBITDA і скарэкціраваны EBIT склалі 284 млн. Даляраў і 114 млн. Даляраў адпаведна, што адлюстроўвае рацыянальнае і адказнае кіраванне кампаніяй прапановай у адносінах да попыту; і\nЧыстыя страты пасля долі меншасці склалі 872 млн. Даляраў (без уліку курсавых і грашовых змен, не паўтаральных чыстых страт, страт, звязаных з абменнымі нотамі, і нерэалізаваных вынікаў з абмежаванымі званкамі).


22 сьнежань 2021, 10:34\nКампрэсарная станцыя газаправоду «Ямал-Эўропа».\nПра гэта сьведчаць вынікі аўкцыёну на спэцыялізаванай пляцоўцы GSA Platform. У выніку газаправод Ямал —Эўропа перайшоў у рэвэрсны рэжым: газ па ім пампуецца зь Нямеччыны ў Польшчу.\nВа ўпраўленьні інфармацыі «Газпрома» журналістам заявілі, што пастаўкі ажыцьцяўляюцца «згодна з заяўкамі спажыўцоў», адзначае «Інтэрфакс».\nГазаправод Ямал —Эўропа працягласьцю 2 тысячы кілямэтраў можа прапампоўваць да 33 мільярды кубамэтраў газу на год. Доўгатэрміновая дамова «Газпрома» на транзыт праз Польшчу скочылася год таму, ад таго часу магутнасьці разьмяркоўваюцца на аўкцыёнах. У сьнежні канцэрн робіць гэта на аснове штодзённага рэзэрваваньня.\nЛібэралізацыя эўрапейскага газавага рынку прывяла да адмовы ад доўгатэрміновых дамоваў на транзыт, іх замяніла празрыстае аўкцыённае рэзэрваваньне, каб выключыць лішнія выдаткі. Грузаадпраўнікі вольныя рэзэрваваць толькі той аб’ём, які ім патрэбен, і на той час, калі будзе неабходна.\nУ чаканьні моцных маразоў у Эўропе спотавая цана прыроднага газу падскочыла да беспрэцэдэнтнага ўзроўню — 2189 даляраў за тысячу кубамэтраў. У зьвязку з гэтым зьнізіўся і попыт на неадэкватна дарагую сыравіну.


Лукашэнка: з-за контрмер у адказ на санкцыі людзі не павінныя пацярпець - 16.12.2021, Sputnik Беларусь\nЛукашэнка: з-за контрмер у адказ на санкцыі людзі не павінныя пацярпець\nПрэзідэнт Беларусі праводзіць нараду аб супрацьдзеянні санкцыям і заклікае жыць і працаваць спакойна. 16.12.2021, Sputnik Беларусь\nМІНСК, 16 сне - Sputnik. Контрмеры ў адказ на санкцыі Захаду не павінны паўплываць на людзей, заявіў прэзідэнт Беларусі Аляксандр Лукашэнка на нарадзе аб супрацьдзеянні санкцыйным мерам."Нашы контрмеры не нацэлены на нейкую дробязную помсту. Задача - выкарыстоўваць існуючыя ўмовы нам на карысць", - сказаў кіраўнік дзяржавы.Ён асабліва адзначыў, што контрзахады не павінны адбіцца на людзях: рынак трэба насыціць таварамі, кошты не павінны расці.На думку Лукашэнкі, санкцыі - дадзенасць, якая стала часткай жыцця Беларусі, а цяперашнія меры - чарговыя.Самае галоўнае, як лічыць кіраўнік дзяржавы, не дапусціць пагаршэння асноўных эканамічных паказчыкаў і абараніць людзей, захаваўшы іх дабрабыт "хоць бы на ўзроўні бягучага года".Дапамагчы айчыннаму вытворцыПрэзідэнт адзначыў, што меры ў адказ яшчэ будуць выпрацаваны, але пры гэтым гэта не актыўная пазіцыя беларускага народа: "У нас у крыві няма духу вайны, і, дарэчы, не мы яе пачыналі. Таму заўсёды адкрыты да канструктыўнага дыялога на раўнапраўнай аснове без умоў і ультыматумаў".Лукашэнка пахваліў урад і Нацыянальны банк, у якіх няма прыкмет істэрыі і нервовасці, і адзначыў, што існуючы дзелавы настрой трэба захаваць і надалей. Пры гэтым нельга дапусціць самазаспакоенасць.Кіраўнік дзяржавы заклікаў дапамагаць айчынным вытворцам, аказваючы ім максімальнае садзейнічанне. Размова ідзе не столькі аб дапамозе грашыма або льготамі, колькі аб тым, каб прыбраць тое, што перашкаджае."Калі айчынны вытворца гатовы заняць унутраны рынак, дзе да гэтага гаспадарылі замежныя канкурэнты, трэба даць зялёнае святло такім ініцыятывам і на ўсіх узроўнях улады аказваць ім максімальнае садзейнічанне. Думайце, як дапамагаць такім ініцыятывам!" - заклікаў Лукашэнку.Прэзідэнт папярэдзіў, што ў цяперашніх умовах могуць актывізавацца жулікі, рознага роду дзялкі і ахвочыя зарабіць звышпрыбытак. Ён успомніў вопыт суседзяў, якія сутыкнуліся з тым, што пастаўшчыкі санкцыйнай прадукцыі знаходзілі незаконныя каналы пранікнення на рынак, аднак тавары з'яўляліся потым па іншых коштах.Ён нагадаў, што ў Беларусі дзясяткі гадоў мэтанакіравана ўкладваліся вялізныя сродкі ў развіццё аграпрамысловага комплексу, і цяпер людзі не разумеюць, калі ў магазінах бачаць айчынную прадукцыю па сусветных цэнах.Харчэмбарга ў адказ на санкцыіУ пачатку снежня стала вядома аб увядзенні ў Беларусі забароны на ўвоз шэрагу тавараў з заходніх краін, якія прымяняюць незаконныя антыбеларускія санкцыі. Адпаведнае рашэнне замацавана пастановай беларускага Саўміна ад 6 снежня 2021 года нумар 700 "Аб прымяненні спецыяльных мер адносна асобных відаў тавараў".Згодна з дакументам харчовае эмбарга пачне дзейнічаць у Беларусі з 1 студзеня 2022 года, пры гэтым унутраны рынак будзе забяспечаны харчаваннем, а прадпрыемствы рэспублікі - сыравінай, заявіў намеснік міністра сельскай гаспадаркі і харчавання Аляксей Багданаў.Чытайце таксама:\nаляксандр лукашэнка, санкцыі, прэзідэнт\n11:46 16.12.2021 (абноўлена: 11:48 16.12.2021)\nПрэзідэнт Беларусі праводзіць нараду аб супрацьдзеянні санкцыям і заклікае жыць і працаваць спакойна.\nМІНСК, 16 сне - Sputnik. Контрмеры ў адказ на санкцыі Захаду не павінны паўплываць на людзей, заявіў прэзідэнт Беларусі Аляксандр Лукашэнка на нарадзе аб супрацьдзеянні санкцыйным мерам.\n"Нашы контрмеры не нацэлены на нейкую дробязную помсту. Задача - выкарыстоўваць існуючыя ўмовы нам на карысць", - сказаў кіраўнік дзяржавы.\nЁн асабліва адзначыў, што контрзахады не павінны адбіцца на людзях: рынак трэба насыціць таварамі, кошты не павінны расці.\nНа думку Лукашэнкі, санкцыі - дадзенасць, якая стала часткай жыцця Беларусі, а цяперашнія меры - чарговыя.\n"Нягледзячы на тое, што яны будуць мець пэўны негатыўны эфект, нам трэба прадаўжаць жыць і спакойна працаваць, захаваўшы дынаміку работы галін нашай эканомікі", - сказаў Аляксандр Лукашэнка.\nСамае галоўнае, як лічыць кіраўнік дзяржавы, не дапусціць пагаршэння асноўных эканамічных паказчыкаў і абараніць людзей, захаваўшы іх дабрабыт "хоць бы на ўзроўні бягучага года".\nДапамагчы айчыннаму вытворцы\nПрэзідэнт адзначыў, што меры ў адказ яшчэ будуць выпрацаваны, але пры гэтым гэта не актыўная пазіцыя беларускага народа: "У нас у крыві няма духу вайны, і, дарэчы, не мы яе пачыналі. Таму заўсёды адкрыты да канструктыўнага дыялога на раўнапраўнай аснове без умоў і ультыматумаў".\nЛукашэнка пахваліў урад і Нацыянальны банк, у якіх няма прыкмет істэрыі і нервовасці, і адзначыў, што існуючы дзелавы настрой трэба захаваць і надалей. Пры гэтым нельга дапусціць самазаспакоенасць.\n"Кожны дзень павінны быць бачныя вынікі любой працы. Патрэбна як ніколі маналітнасць і стараннасць!" - адзначыў кіраўнік дзяржавы.\nКіраўнік дзяржавы заклікаў дапамагаць айчынным вытворцам, аказваючы ім максімальнае садзейнічанне. Размова ідзе не столькі аб дапамозе грашыма або льготамі, колькі аб тым, каб прыбраць тое, што перашкаджае.\n"Калі айчынны вытворца гатовы заняць унутраны рынак, дзе да гэтага гаспадарылі замежныя канкурэнты, трэба даць зялёнае святло такім ініцыятывам і на ўсіх узроўнях улады аказваць ім максімальнае садзейнічанне. Думайце, як дапамагаць такім ініцыятывам!" - заклікаў Лукашэнку.\nПрэзідэнт папярэдзіў, што ў цяперашніх умовах могуць актывізавацца жулікі, рознага роду дзялкі і ахвочыя зарабіць звышпрыбытак. Ён успомніў вопыт суседзяў, якія сутыкнуліся з тым, што пастаўшчыкі санкцыйнай прадукцыі знаходзілі незаконныя каналы пранікнення на рынак, аднак тавары з'яўляліся потым па іншых коштах.\nЁн нагадаў, што ў Беларусі дзясяткі гадоў мэтанакіравана ўкладваліся вялізныя сродкі ў развіццё аграпрамысловага комплексу, і цяпер людзі не разумеюць, калі ў магазінах бачаць айчынную прадукцыю па сусветных цэнах.\nХарчэмбарга ў адказ на санкцыі\nУ пачатку снежня стала вядома аб увядзенні ў Беларусі забароны на ўвоз шэрагу тавараў з заходніх краін, якія прымяняюць незаконныя антыбеларускія санкцыі. Адпаведнае рашэнне замацавана пастановай беларускага Саўміна ад 6 снежня 2021 года нумар 700 "Аб прымяненні спецыяльных мер адносна асобных відаў тавараў".\nЗгодна з дакументам харчовае эмбарга пачне дзейнічаць у Беларусі з 1 студзеня 2022 года, пры гэтым унутраны рынак будзе забяспечаны харчаваннем, а прадпрыемствы рэспублікі - сыравінай, заявіў намеснік міністра сельскай гаспадаркі і харчавання Аляксей Багданаў.\nЛукашэнка: санкцыі санкцыямі, а нам трэба жыць і выстаяць\nМЗС Беларусі расказала аб адказе Мінска на санкцыі Захаду


Гoлoс Ветковщины | Гoлaс Веткаўшчыны - Елкі, птушкі і казачныя палацы\nЕлкі, птушкі і казачныя палацы\nВоскресенье, 15.01.2012, 2:06. Рубрика: Без рубрики, Просмотров: 172\nДа 15 студзеня ў цэнтральнай бібліятэцы горада Веткі праводзіцца выстава творчых работ. Іх бібліятэцы перадалі супрацоўнікі тэрытарыяльнага Цэнтра сацыяльнага абслугоўвання насельніцтва.\nЗвычайная бумага, гафрыраваны картон, звычайны шэры аловак… Здаецца, звычайныя рэчы, якія не выклікаюць асаблівай цікавасці. Але нават пры дапамозе такіх звычайных рэчаў дзеці і дарослыя могуць ствараць сапраўдную прыгажосць. У гэтым штодзень пераконваюцца не толькі супрацоўнікі бібліятэкі, але і чытачы. Шмат хто з іх з зачараванасцю ў вачах паглядае на прыгожыя паштоўкі з навагоднімі і каляднымі віншаваннямі ад Яўгена Сянчылава, зробленыя Антонам Пісьменнікавым карціны з гафрыраванага картона\nТэматыка карцін Антона Пісьменнікава самая розная. Тут сустракаюцца як казачныя палацы Бліжняга Усхода, так і звычайная “Хата ў вёсцы”. Да таго ж 15-гадовы Антон — майстар паказа праз гафрыраваны картон кветак. Уражваюць прыхільнікаў кніг і малюнкі Аляксандра Семенчука. Выклікае павагу тое, што Саша зрабіў іх простым алоўкам. Яго малюнкі маюць у асноўным прыродную тэматыку. Відаць, хлопец вельмі любіць назіраць за птушкамі, бо менавіта ім нададзена асноўная ўвага на выстаўленых работах.\nПадабаюцца наведвальнікам бібліятэкі і елкі, якія зрабілі маленькія сябры терытарыяльнага Цэнтра сацыяльнага абслугоўвання насельніцтва.\nНажаль, памяшканне бібліятэкі не дазоліла зрабіць выставу больш шырокай і прадэманстраваць лепшыя творчыя работы ўсіх таленавітых дзяцей Веткаўскага раёна. Я ўпэўнены, што на Веткаўшчыне іх шмат.\nЯўген КАНАВАЛАЎ. На здымку: прыгажосць, выкананая дзіцячымі рукамі.\n« Чалавек — не бурбалка\nВелосипеды требуют присмотра »


Пераўтварэнне ліванскі фунт (LBP) і нарвежская крона (NOK) - Калькулятар Курс валют пераўтварэнні\nLBP у NOK\nліванскі фунт у NOK\nLBP у NOK - ліванскі фунт у нарвежская крона канвэртар валют\nНашы ліванскі фунт да нарвежская крона канвертара з'яўляецца ўдакладненых з абменнымі курсамі ад 05.06.2020. Увядзіце любую зададзеную суму, якая будзе канвертаваць ў полі злева ад ліванскі фунт. Выкарыстоўвайце «своп валюты» -Кнопка зрабіць нарвежская крона валюту па змаўчанні. Націсніце на нарвежская крона або ліванскі фунт, каб канвертаваць паміж гэтай валютай і ўсімі іншымі валютамі.\nліванскі фунт у нарвежская крона канвэртар валют\nКурсы валют Абноўлена: 05.06.2020 00:36\n0,00620 NOK (kr)\n1 LBP = 0,006202 NOK\n161,246370 LBP = 1 NOK\nЯкі бягучы курс абмену для ліванскі фунт у нарвежская крона?\nліванскі фунт курс у нарвежская крона = 0,01\nКанверсія LBP у нарвежская крона\nВы выбралі зыходную валюту LBP і мэтавую валюту нарвежская крона з сумай 1 LBP. Вы можаце выбраць абменныя курсы ў двух спісах для больш чым 160 міжнародных валют. Абменныя курсы абнаўляюцца з рэгулярнымі інтэрваламі і ў звычайнай колькасці прадстаўлены ў таблічнай форме. Вы таксама можаце ўбачыць гістарычныя курсы іншых наведвальнікаў.\nUSD 1 1.13232 1.26002 0.73983 0.00918 0.00066 0.10685\nEUR 0.88315 1 1.11278 0.65337 0.00811 0.00058 0.09436\nGBP 0.79364 0.89865 1 0.58716 0.00729 0.00052 0.08480\nCAD 1.35167 1.53052 1.70313 1 0.01241 0.00089 0.14443\nJPY 108.89750 123.30648 137.21272 80.56515 1 0.07190 11.63572\nLBP 1,514.49921 1,714.89304 1,908.29496 1,120.46521 13.90757 1 161.82458\nNOK 9.35890 10.59723 11.79237 6.92395 0.08594 0.00618 1\nLBP у NOK канвэртар валют\nліванскі фунт валюта ў Ліван. нарвежская крона валюта ў Нарвегія. Сімвал LBP з'яўляецца ل.ل. Сімвал NOK з'яўляецца kr. Абменны курс для ліванскі фунт быў актуалізаваны Juni 05, 2020. Абменны курс валюты для нарвежская крона быў актуалізаваны Juni 05, 2020. Каэфіцыент LBP мае 5 ўважаецца лічбаў. Каэфіцыент NOK мае 5 ўважаецца лічбаў.\nабменны курс ліванскі фунт у нарвежская крона = 0,01.\nل.ل 1 kr 0.01\nل.ل 5 kr 0.03\nل.ل 10 kr 0.06\nل.ل 50 kr 0.31\nل.ل 100 kr 0.62\nل.ل 250 kr 1.55\nل.ل 500 kr 3.10\nل.ل 1000 kr 6.20\nkr 1 ل.ل 161.25\nkr 5 ل.ل 806.23\nkr 10 ل.ل 1,612.46\nkr 50 ل.ل 8,062.32\nkr 100 ل.ل 16,124.64\nkr 250 ل.ل 40,311.59\nkr 500 ل.ل 80,623.18\nkr 1000 ل.ل 161,246.37\nLBP у AUDLBP у BRLLBP у CADLBP у CHFLBP у CNYLBP у EURLBP у JPYLBP у KRWLBP у UAHLBP у USD


Мне 14 год. Маці набыла мне тканіны, і я сшыла новую сукенку ў белыя гарохі. Я ў той час займалася ў студыі выяўленчага мастацтва, і там было вельмі шмат хлопцаў – 17 хлопцаў і я адна.\nАле ішоў час, усе хлопцы некуды паступілі. Хто ў Мастацкую акадэмію імя Рэпіна, хто ў тэатральна-мастацкі інстытут, хто ў мастацкую вучэльню, каго ў войска забралі. І ўрэшце там засталіся толькі я і мой сябар Валодзя Еўтухоў. Найлепшы мой сябар.\nІ вось канец лютага. Я прыходжу ўвечары, пасьля заняткаў у школе, мы малюем і, раптам, я пачынаю плакаць. Падыходзіць да мяне мой сябар, каторы быў для мяне і сяброўкай, і сябрам, і сястрой, і братам адначасна, і кажа: “Што здарылася, чаму ты плачаш?”. Я сядаю да яго на калені, абдымаю ды плачу яшчэ больш уголас, і кажу: “Ты ведаеш, я зараз такая прыгожая, такая прыгожая, а мяне ніхто ня бачыў у гэты час…” Ён тады, раззлаваўшыся на мяне, адштурхоўвае, сядае на падваконьне, глядзіць за вакно і ў нейкім адчаі кажа: “Ну вось дабілася, дабілася, я кахаю цябе, чуеш ты, я кахаю цябе!”\nА трэба сказаць, што тварам ён быў падобны да такога актора – Крамарава. Калі хто памятае…Вось такі выгляд быў у майго сябры Валодзі. Калі ў школе нехта разьбіваў шыбіну, дык заўсёды казалі, што гэта Валодзька Еўтухоў і цягнулі яго ў настаўніцкую, а ён быў ніпрычым. Валасы ў яго тырчэлі, як салома са страхі старая.\nІ хоць мне было прыкладна 14 год, я верыла ў тое, што гэтага чалавека я вельмі люблю, але што гэта – не каханьне. І калі ён сказаў аб сваім каханьні да мяне, я расплакалася яшчэ больш.\nЁн спытаў: “А чаго ты яшчэ плачаш?”\n– Ды таму, што я цябе люблю, але я цябе не кахаю і ніколі не змагу пакахаць.\nБыў капеж, таяў сьнег, я была такая няшчасная, шчырая і няшчасная ад таго, што мне так хацелася ўжо нейкага каханьня, а на самой справе яго… Ня ведаю. Гэта было абуджэньне. Зіма канчалася, пачыналася вясна, і вось дзесьці ўжо ўва мне, у такой маленькай дзяўчынкі з касічкамі і банцікамі абуджалася жанчына.


19 студзеня 2021, 15:08\n19 студзеня, Масква /Эдуард Півавар - БЕЛТА/. Тэмамі першых мадэльных законаў Саюзнай дзяржавы прапанаваны рэгуляванне лічбавай эканомікі і абарона гістарычнай памяці. Такая ініцыятыва выказана на пачатых сёння двухдзённых парламенцкіх слуханнях "Мадэльная заканатворчасць у Саюзнай дзяржаве", арганізаваных Парламенцкім сходам Саюза Беларусі і Расіі, паведамілі БЕЛТА ў прэс-службе Дзярждумы РФ.\nДзейнасць па гарманізацыі заканадаўства дзяржаў - удзельніц Саюзнай дзяржавы стаіць у ліку асноўных задач Парламенцкага сходу. Адной з форм такой работы стане распрацоўка мадэльных заканадаўчых актаў Саюзнай дзяржавы. "Мы прыйшлі да высновы, што па некаторых пытаннях неабходна на практыцы пераходзіць ад мяккага збліжэння заканадаўства да фарміравання адзінага прававога поля ў рамках Саюзнай дзяржавы. Першым крокам у гэтым напрамку павінна стаць прыняцце Парламенцкім сходам мадэльных заканадаўчых актаў", - адзначыў старшыня Камісіі Парламенцкага сходу па заканадаўстве і рэгламенце Арцём Тураў.\nУ першы дзень парламенцкіх слуханняў абмяркоўваліся прыярытэтныя сферы мадэльнага рэгулявання, разглядаўся вопыт мадэльнай заканатворчасці ў СНД і АДКБ, а таксама былі прапанаваны тэмы для мадэльных заканадаўчых актаў, якія неабходна распрацаваць ужо ў 2021-2022 гадах. "Мы лічым, што пры вызначэнні тэм для мадэльных законаў трэба зыходзіць з прадметаў ведання Саюзнай дзяржавы, замацаваных у Дагаворы аб стварэнні Саюзнай дзяржавы", - сказаў намеснік старшыні Камісіі Парламенцкага сходу па заканадаўстве і рэгламенце Сяргей Сівец. На яго думку, неабходна звярнуць увагу на тэматыку забеспячэння аднолькавых правоў грамадзян і ўстанаўлення аднолькавых умоў суб'ектам гаспадарання. "Першымі мадэльнымі заканадаўчымі актамі маглі б стаць дакументы па актуальных пытаннях: рэгуляванне развіцця лічбавай эканомікі і абарона гістарычнай памяці", - адзначыў парламентарый.\nПа выніках парламенцкіх слуханняў будуць падрыхтаваны рэкамендацыі, якія разгледзяць на пасяджэнні Камісіі Парламенцкага сходу па заканадаўстве і рэгламенце.-0-


Уласнік білбордаў, з якіх знялі рэкламу з Някляевым, кажа пра "чорны піяр" | Навіны Беларусі | euroradio.fm\nГалоўная / Уласнік білбордаў, з якіх знялі рэкламу з Някляевым, кажа пра "чорны піяр"\nІ адмаўляе палітычны падтэкст гісторыі.\nПасля скандалу з білбордамі, дзе былі выявы паэта Уладзіміра Някляева і тэлевядоўцы Юрыя Жыгамонта, рэкламнае агенцтва адмовілася вешаць усе чатыры білборды ад крамы Symbal.by.\nНагадаем, што на мінулым тыдні ў цэнтры Мінска з'явілася арыгінальная рэклама крамы Symbal.by. Для яе былі скарыстаныя выявы паэта і апазіцыянера Уладзіміра Някляева і тэлевядоўцы Юрыя Жыгамонта. Таксама крама падрыхтавала білборды з партрэтамі гімнасткі Меліціны Станюты і рокера Лявона Вольскага.\nБілборды з партрэтамі Някляева і Жыгамонта правіселі некалькі гадзін і былі знятыя пасля "тэлефанавання зверху".\nЗаснавальнік Symbal.by Павел Белавус напісаў у Фэйсбуку, што кіраўніца рэкламнага агенцтва, якое вешала білборды, не захацела браць на сябе адказнасць за іх размяшчэнне і цяпер адмаўляецца вешаць усе чатыры рэкламныя плакаты.\nВыявілася, што само агенцтва арандуе месцы ў іншага ўласніка, які і выказаўся супраць размяшчэння на стэндах такой рэкламы. "Чаму не хоча вешаць: бо яны самыя арандуюць гэтыя месцы ў іншай кампаніі, і менавіта з гэтай кампаніі ім пазванілі і сказалі, што яны супраць размяшчэння гэтых сюжэтаў. А гэтай кампаніі таксама нехта пазваніў і сказаў зняць", — патлумачыў Белавус.\nЖурналісты партала tut.by высветлілі, што арэндадаўцам білбордаў з'яўляецца кампанія "Апекс". Першы намеснік дырэктара кампаніі каментаваць сітуацыю адмовіўся: "Асвятляйце гэтую тэму без нашых каментароў. Гэта не прэцэдэнт, гэта чорны піяр, якім займаюцца журналісты. Гэта наша справа як дзвюх юрыдычных арганізацый, і ніякім чынам гэта не тычыцца журналістаў".\nТаксама ён абверг меркаванне пра палітычную падшэўку справы.\nБілборд з Някляевым правісеў у цэнтры Мінска толькі некалькі гадзінаў


Апазыцыя пачынае кампанію супраць адмены льгот\nhttp://spring96.org/be/news/6875 2007 2007-05-18T10:00:00+0300 2007-05-18T10:00:00+0300 1970-01-01T03:00:00+0300 be Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»\nНа ўчорашнім паседжаньні Палітрада аб’яднаных дэмсілаў вырашыла пачаць палітычную кампанію “Скажы Лукашэнку – Не!”. Кампанія накіраваная супраць адмены льгот і сацыяльных гарантяў для грамадзянаў. Падчас кампаніі плянуецца правесьці сэрыю пікетаў па ўсёй краіне.\nАктывістка ПКБ Алена Скрыган паведаміла “Радыё Свабода”, што ў Менгарвыканам пададзеная заяўка аб правядзеньні пікету ў Міжнародны дзень абароны дзяцей. Такія ж акцыі пройдуць і ў абласных цэнтрах.\n“Мы плянуем ў Менску і ў абласных цэнтрах правесьці пікеты супраць адмены сацыяльных гарантый, у першую чаргу для дзяцей,– гэта дзеці да трох гадоў, якім адмяняюцца бясплатныя лекі. Для студэнтаў і школьнікаў, якім плянуецца адмяніць ільготы на праезд у грамадзкім транспарце. І мы ў гэты дзень будзем пратэставаць супраць адмены льгот для інвалідаў і вэтэранаў”, -- паведаміла Скрыган.\nПаводле старшыні Палітрады дэмсілаў Аляксандра Мілінкевіча, палітычныя сілы мусяць выказаць сваю думку адносна скарачэньня сацыяльных праграмаў:


Навошта беларусам Ціханоўская?\n23.04.2022 / 23:01\nНе абавязкова ва ўсім пагаджацца з Ціханоўскай і яе камандай. Але адзінае, што можа прыйсці на змену ім у цяперашніх умовах — пустата. І гэта пройгрыш для ўсіх, упэўнены Алесь Сантоцкі.\nСвятлана Ціханоўская. Фота з афіцыйнага тэлеграм-канала палітыка\nУ тых шматлікіх беларусаў, якія не прымаюць узурпацыі ўлады Аляксандрам Лукашэнкам і фашызацыі краіны, ужо больш за паўтара года ёсць фактычна афіцыйнае прадстаўніцтва ў эміграцыі — Офіс Святланы Ціханоўскай. З’ява гэтая ў нашай гісторыі дастаткова неардынарная, бо Офіс не існуе як нешта само ў сабе, чым часта грашаць розныя эміграцыйныя псеўдапалітычныя структуры, а праводзіць актыўную дзейнасць і нават дабіваецца пэўных поспехаў на міжнароднай арэне. Няшмат засталося на Захадзе ўладных кабінетаў і форумаў, да якіх Ціханоўская за гэты час не здолела хоць бы раз дастукацца і атрымаць цёплы прыём.\nУ той жа час даволі прыкметная і іншая тэндэнцыя — жаданне пэўных сіл і саму Ціханоўскую, і яе каманду ўсялякімі спосабамі дыскрэдытаваць ці, кажучы модным цяпер словам, захэйціць.\nДастаткова наведаць матэрыял пра дзейнасць Ціханоўскай у публічным акаўнце любога беларускага СМІ з магчымасцямі каментавання — і мы пабачым шквал негатыўных, часта адкрыта абразлівых каментароў. Ладная частка з іх яўна належыць адмыслова навучаным і праплачаным тролям і ботам, але несумненна, што сярод крытыкаў ёсць і жывыя людзі, якія шчыра намагаюцца з самымі найлепшымі намерамі «ўтапіць» Ціханоўскую і нават не хаваюцца пад псеўданімамі.\nСярод гэтых хэйтараў ёсць і людзі, у Беларусі вядомыя і перад ёй заслужаныя. Вось, напрыклад, у нядаўнім інтэрв’ю аднаму з украінскіх тэлеканалаў лідар нацыянальнага руху ў пачатку 1990-х гадоў, з далёкага 1996 года палітэмігрант Зянон Пазняк спрабуе сфармаваць негатыўны вобраз Ціханоўскай у вачах украінцаў, выстаўляючы яе расійскай марыянеткай:\n«У Беларусі рускія змаглі стварыць, і Лукашэнка гэтаму неяк спрыяў, прарасійскую апазіцыю. І вось гэтая прарасійская апазіцыя, якая выстаўляе наперад Ціханоўскую, Латушку, вось яны і стараліся, каб такія санкцыі ўвялі. Цяпер, калі пачалася вайна, гэтыя санкцыі нічога новага не дадаюць, яны толькі ўмацоўваюць саюз Пуціна і Лукашэнкі».\nАкурат абвінавачванне ў «прарасійскасці» — найбольш папулярнае, хадавое сярод крытыкаў Ціханоўскай з боку «нацыянальнага лагера». Хоць гучыць яно даволі дзіўна, улічваючы, што Ціханоўская адразу пасля пачатку расійскай агрэсіі адкрыта і недвухсэнсоўна выступіла ў падтрымку Украіны, прадстаўнікі яе каманды нядаўна ездзілі ў Кіеў, а цяпер збіраюцца там стварыць і пастаяннае сваё прадстаўніцтва.\nПраўда, увогуле «зменавехаўства» ў палітыцы — з’ява нярэдкая, і можна згадаць шмат прыкладаў, калі пад уплывам пэўных абставін палітычныя дзеячы кардынальна мянялі сваю арыентацыю — ці шчыра, ці кан’юнктурна — аж да процілеглай. Толькі ці гэта выпадак Ціханоўскай?\nЦі сапраўды Ціханоўская і яе Офіс былі яшчэ нядаўна ўшчэнт прарасійскія, а цяпер экстранна перафарбаваліся ці, як папулярна казаць, «пераабуліся ў паветры»? У чым увогуле крытыкі Ціханоўскай бачаць яе «прарасійскасць»?\nЦі можа Пуцін быць «мудрым»?\nЯк правіла, практычна ва ўсіх гнеўных філіпіках на адрас лідаркі беларускага дэмакратычнага руху абавязкова ўсплывае адзін смяротны грэх — што яшчэ ў верасні 2020 года яна ў інтэрв’ю расійскаму выданню РБК назвала Пуціна «мудрым» чалавекам і кіраўніком, які, маўляў, разумее, хто такі Лукашэнка, разбіраецца ў сітуацыі ў Беларусі і не дасць Лукашэнку сабе ўвесці ў вушы непраўдзівую версію падзей. Да таго ж ён, маўляў, «разумее, што апазіцыя Беларусі гатовая да размовы з ім» і «нічога не мае супраць Расіі».\nНягледзячы на тое, што і Ціханоўская, і яе паплечнікі як тады, так і пасля давалі зразумець, што гэтыя словы — дастаткова рытуальныя дыпламатычныя выразы, якія ні да чога нікога не абавязвалі і не абавязваюць, крытыкі за гэта ўхапіліся і ўжо другі год актыўна гэтыя фразы на ўсе лады мусоляць. Чамусьці са зразумелых толькі ім меркаванняў лічачы, што з усіх шматлікіх выказванняў Ціханоўскай менавіта гэтыя словы — шчырыя, а вось усе астатнія, у тым ліку і вельмі крытычныя ў дачыненні да Масквы і яе кіраўніцтва, якіх было вельмі шмат — не.\nХоць на самай справе само тое, што Ціханоўская ў жніўні 2020-га выехала не ў Маскву, а ў Вільню і з таго часу мела адносіны выключна з палітычнымі структурамі і палітыкамі заходняга свету, карыстаючыся прыёмам і падтрымкай з іх боку, выразна сведчыць пра тое, што той палітычны кірунак, тварам якога яна з’яўляецца — аб’ектыўна празаходні.\nІ на Захадзе ў гэтым ніхто ніколі не выказваў сумневаў. Як, дарэчы, ніколі не сумняваліся і ў Маскве.\nНе давалі б Ціханоўскай у Літве, якая ў Еўрасаюзе заўсёды вылучалася цвёрдай антымаскоўскай пазіцыяй, такую падтрымку, калі б меліся хоць найменшыя падазрэнні ў тым, што яна дзейнічае ў інтарэсах Крамля. І не трэба думаць, што тыя ж літоўскія палітыкі саступаюць у розуме і праніклівасці нашым канапным экспертам, што ў іх няма ніякай разведкі ці што яны не ў стане самі прачытаць тое няшчаснае інтэрв’ю на РБК і зрабіць правільныя высновы, а не нацягваць, як той казаў, саву на глобус.\nВіртуальнае і рэальнае\nКарані няспыннай жорсткай крытыкі Ціханоўскай за яе некалі сказаныя ў спецыфічнай сітуацыі дастаткова прабежныя словы — у тым, што апазіцыйная палітыка ў Беларусі шмат гадоў мела збольшага віртуальна-сімвалічны характар. Яе ўдзельнікі мала маглі ўплываць на рэчаіснасць, але ў той жа час мелі дастаткова вялікую свабоду ў выказваннях, асабліва ў тым выпадку, калі знаходзіліся за межамі краіны.\nПалітыкі-эмігранты маглі казаць усё, што заўгодна, спаборнічаючы адзін з адным у вербальным радыкалізме — хоць для практычнай справы гэта мела эфект удару пугай па вадзе.\nХоць бы таму, што бескампрамісныя спікеры, як правіла, нікога, апрача сябе ці вузкага кола прыхільнікаў, не прадстаўлялі, не мелі арганізаваных дзейных структур і таму не мелі нават патэнцыйнай магчымасці словы перавесці ў дзеянні. І некаторыя да такой сітуацыі настолькі прызвычаіліся, што сталі ўспрымаць яе як натуральную. Некаторыя па-ранейшаму ў гэтай парадыгме і жывуць, і мысляць.\nАле ў 2020 годзе сітуацыя вельмі памянялася, бо спачатку ўсярэдзіне краіны, а пасля на эміграцыі з’явілася Святлана Ціханоўская. У якой не было вялікіх колішніх палітычных заслуг і непамерных асабістых амбіцый, але быў статус папулярнай кандыдаткі ў прэзідэнты, якая паводле ўсіх прыкметаў трыумфальна перамагла на выбарах і толькі праз адсутнасць у Беларусі вяршэнства закона і разгорнуты пасля выбараў тэрор не стала кіраўніцай краіны.\nНа Захадзе тое, што Ціханоўская не самазванка і за яе плячыма — сапраўды падтрымка калі не большасці, то вельмі значнай часткі насельніцтва Беларусі, цудоўна разумелі.\nТаму ўлады Літвы і далі ёй на сваёй тэрыторыі ўсе ўмовы для стварэння паўнавартаснага Офіса, а сама дзяячка стала жаданым госцем як на розных міжнародных форумах, так і ў працоўных кабінетах большасці хоць колькі-небудзь уплывовых дзеячаў заходняга свету. У яе з’явіўся такі важны атрыбут, як статус.\nАле статус — такая рэч, якую можна набыць нават выпадкова, дзякуючы збегу абставін, як, уласна кажучы, з Ціханоўскай і адбылося.\nБольш важна тое, што яе ўплыў і аўтарытэт не расталі ў паветры і пасля сілавога задушэння пратэснай актыўнасці ў Беларусі, іх удаецца ўтрымліваць хутка ўжо два гады. І гэта ўжо вынік не толькі спрыяльнай знешняй кан’юнктуры, але і дастаткова пісьменнай палітыкі самога Офіса.\nУ адрозненне ад ранейшых пакаленняў эмігрантаў, Ціханоўская і яе Офіс увесь перыяд свайго вымушанага выгнання займаліся рэальнай, а не віртуальнай палітыкай. Падчас праведзеных імі міжнародных сустрэч і кантактаў дасягаліся рэальныя дамоўленасці, якія аказвалі рэальны ўплыў калі не на сітуацыю непасрэдна ў Беларусі, то прынамсі на тое, што беларуская тэма не здымалася з парадку дня ў свеце. Плюс па магчымасці вырашаліся праблемы тых шматлікіх беларусаў, якія з-за рэпрэсій мусілі пакінуць краіну, што таксама немалаважна.\nІ само тое, што Ціханоўская са сваім Офісам апошнія амаль два гады з’яўляецца рэальным, а не віртуальным суб’ектам еўрапейскай палітыкі, хай сабе і са спецыфічным статусам, вымагала і вымагае зусім іншых падыходаў.\nРадыкалам і мудрацом у віртуальнай палітыцы быць лёгка, бо там можна і паралельную рэчаіснасць ва ўласнай галаве намаляваць. А вось у палітыцы практычнай з рэаліямі лічыцца хоцькі-няхоцькі даводзіцца.\n2020-ы — не 2022-гі\nЗ рэаліямі ж так, што яны не статычныя і могуць з часам значна мяняцца. Асабліва гэта актуальна для апошніх гадоў, калі гісторыя заўважна паскорылася.\nАд жніўня 2020 года не прайшло яшчэ і двух гадоў, але гэты перыяд умясціў у сябе столькі падзей і перажыванняў, што здаецца, нібыта часу прамінула ўжо шмат-шмат.\nІ ўжо нават не верыцца, што ўсяго толькі паўгода таму, не кажучы пра год-паўтара, у рэгіёне і ва ўсім свеце была зусім іншая міжнародная сітуацыя, якая змушала інакш будаваць стратэгію і тактыку.\nУ той колішняй сітуацыі Расія яшчэ не паспела перайсці ў супрацьстаянні з усім цывілізаваным светам усе «чырвоныя лініі». Хоць адносіны шмат гадоў былі і не найлепшыя, але краіны Захаду мелі з пуцінскай Расіяй палітычныя зносіны, залежалі ад яе эканамічна.\nІ хоць маральна Захад, вядома, заўсёды быў на нашым баку і аказваў беларускаму дэмакратычнаму руху немалую, і не толькі маральную, падтрымку, уступаць з Расіяй у непасрэднае рашучае геапалітычнае змаганне за Беларусь ён гатовы не быў. Наша краіна ўсё ж такі ўспрымалася як сфера расійскіх інтарэсаў.\nІ хоць адносна таго, што Лукашэнка мусіць сысці, пазіцыя Захаду была пасля 2020-га дастаткова цвёрдая, адносна таго, як гэта адбудзецца, заходнікі размаўляць з Масквой і ўлічваць яе інтарэсы былі якраз такі цалкам гатовыя.\nСтабільнай выглядала і ўнутрырасійская сітуацыя: цяжка было сумнявацца, што запас трываласці пуцінскага рэжыму дастаткова вялікі і ў найбліжэйшы час ён наўрад ці абрынецца. А паколькі ўплыў Расіі на Беларусь ва ўсіх сферах дзякуючы палітыцы, якую паслядоўна праводзіў Лукашэнка ўсе дзесяцігоддзі свайго кіравання, проста гіганцкі, даводзілася хоцькі-няхоцькі гэты фактар улічваць.\nКалі ты ведаеш, што без прынамсі нейтральнай пазіцыі Масквы на перамены ў Беларусі разлічваць праблематычна, а рэжым у Маскве наўрад ці хутка зменіцца, то даволі недарэчна без пільнай патрэбы паліць усялякія масты для хоць бы гіпатэтычных з ім кантактаў.\nНу, хіба што толькі гэтае неспаленне мастоў звязвае табе рукі на іншых кірунках і не дазваляе дабіцца практычных, а не сімвалічных дасягненняў на іх.\nІ вось тут якраз можна задаць пытанне: ці прынесла колішняя стрыманасць Ціханоўскай і яе каманды ў дачыненні да Расіі хоць нейкія рэальныя страты? Можа, з-за дэманстрацыі патэнцыйнай гатоўнасці да дыялогу з Масквой ад Ціханоўскай і яе Офіса адвярнуліся заходнія партнёры, перасталі атрымліваць падтрымку нейкія праекты, стала цяжка стукацца ў розныя міжнародныя дзверы? Ці, можа, з-за нязгоды з падыходамі Офіса распаліся нашы ўнутраныя кааліцыі, ад супрацоўніцтва з Ціханоўскай адышлі нейкія ўплывовыя беларускія сілы, што яго аслабіла? Можа, была страчаная падтрымка ў пратэснай частцы грамадства, якая прагнула рэзкай рыторыкі на адрас Масквы і была падманутая ў сваіх чаканнях?\nДык вось у тым і справа, што тая стрыманасць не паўплывала зусім ні на што. І паўплываць не магла.\nБо насамрэч ніякіх рэальных кантактаў Офіса Ціханоўскай з Крамлём ці тым больш атрымання ад яго фінансавання або падтрымкі ў іншай форме ніколі не было: да іх не праявіла ніякай цікавасці Масква, якая ўжо тады відавочна мела планы не толькі на Беларусь, але і на хуткі захоп Украіны. І захаванне пры ўладзе менавіта Лукашэнкі ў гэтыя планы добра ўпісвалася.\nУ выніку ўся «прарасійскасць» Ціханоўскай і яе каманды звялася выключна да таго, што ў дачыненні да Расіі ў цэлым і Пуціна асабіста з вуснаў Ціханоўскай і яе паплечнікаў да пэўнай пары не гучала рэзкай рыторыкі, рабіліся заклікі паўплываць на сітуацыю ў Беларусі (не ўвесці войскі ці штосьці падобнае, а проста перастаць аказваць рэжыму Лукашэнкі падтрымку), выказвалася гатоўнасць да кантактаў і камунікацыі, калі Крэмль у сваю чаргу пабачыць у гэтым патрэбу. І ўсё.\nПры жаданні весці тонкія гульні Крэмль, відаць, мог бы сапраўды дыскрэдытаваць Ціханоўскую і яе паплечнікаў, даўшы ў нейкі момант рэальную надзею на тое, што ўнутраныя праблемы Беларусі сапраўды можна вырашыць пры дапамозе Масквы. Можна было пайсці на нейкія кантакты з Офісам, хай не на самым высокім узроўні, даваць нейкія абяцанні, рэгулярна рабіць неадназначныя заявы, якія можна было б трактаваць на карысць апазіцыйных сілаў. І адначасова схіляць Ціханоўскую да нейкіх выразна прамаскоўскіх слоў і дзеянняў, адмаўлення ад пэўных элементаў заходняга вектара на карысць сувязяў з Масквой. То-бок на зацягванне ў сваю пастку.\nПры пэўнай гнуткасці і тонкасці ўсяго гэтага, відаць, было б можна дабіцца. Але Крэмль даўно так не працуе, манера ягонай дыпламатыі — хамская, самаўпэўненая і просталінейная.\nУпэўненыя ў сваіх уменнях і здольнасцях вырашаць праблемы выключна грубай сілай і нахабнасцю, расіяне не надта былі схільныя «апускацца» да таго, каб класці яйкі ў розныя кошыкі, рабіць хітрыя шматхадоўкі. Самаўпэўненасць і шапказакідальніцтва іх падвялі, а нам, бадай, пайшлі ў стратэгічным сэнсе і на карысць.\nА ў 2021-м і асабліва ў 2022-м сітуацыя кардынальна змянілася, Крэмль перайшоў «чырвоныя лініі».\nІ калі пытанне стала рубам, то правільны выбар Офісам Ціханоўскай быў зроблены імгненна і яўна без ніякіх ваганняў. Ён і не мог быць іншым. А што ў рэзкасці словаў Ціханоўская і цяпер не імкнецца спаборнічаць з іншымі — то нічога страшнага. У кожнага свой стыль.\nНе секчы сук пад сабою\nТое, што ў нас цяпер ёсць Офіс Ціханоўскай і іншыя арганізаваныя структуры, якія маюць усталяваныя стабільныя кантакты з палітычнымі элітамі краін Захаду — гэта насамрэч наша вялікая перавага. Бо гэта надае нелукашэнкаўскай Беларусі палітычную суб’ектнасць. І ў той момант, калі настане час вырашэння будучыні рэгіёна, гэта можа мець вялікае значэнне.\nБо вось мы самі не стамляемся ўсім і ўсюды тлумачыць, што няправільна атаясамліваць Беларусь і беларусаў выключна з Лукашэнкам. Што\nЛукашэнка пасля 2020 года нелегітымны, трымаецца на штыхах, што ягоная рэальная падтрымка сярод беларускага насельніцтва не вельмі вялікая. І што рашэнне Лукашэнкі даць тэрыторыю для агрэсіі супраць Украіны — гэта ягонае асабістае рашэнне, на якое беларускі народ ніяк не ўплываў, бо пры такім рэжыме ў народа насамрэч нічога не пытаюцца ні наўпрост, ні ўскосна. У той жа час ёсць як рэальная з’ява іншая Беларусь, якая паказала свой твар і загаварыла на поўны голас у 2020 годзе, але пасля была рэпрэсіямі закатаная ў асфальт. Тым не менш, цалкам яна не знішчаная і ў пэўны момант скажа сваё слова.\nУ прынцыпе, нашыя намаганні гэта давесці маюць поспех.\nІ палітычныя эліты, і грамадствы прынамсі ў многіх заходніх краінах аддзяляюць лукашэнкаўскі рэжым ад беларускага народа ўвогуле і не ставяць паміж імі знаку роўнасці. І зацікаўленыя з нелукашэнкаўскай Беларуссю па магчымасці супрацоўнічаць.\nАле для таго, каб гэтыя зацікаўленасць і гатоўнасць да супрацоўніцтва скарыстаць, трэба, каб гэтая іншая Беларусь мела суб’ектнасць, была арганізаваная. Каб любы палітык ці грамадскі дзеяч на Захадзе і ва ўсім свеце ведаў, чый нумар набіраць, калі яму патрэбна пачуць голас іншай Беларусі, даведацца яе думку, зрабіць ёй як саюзніку нейкія прапановы або некуды ў важнае месца запрасіць.\nШто яшчэ важней: ход вайны ва Украіне не выключае, што для нашай краіны і народа неўзабаве можа адкрыцца акно магчымасцяў, складзецца спрыяльная кан’юнктура, каб пераламаць сітуацыю на сваю карысць.\nІ каб з гэтага акна скарыстацца, патрэбна будзе сярод іншага ўнутраная кансалідацыя праціўнікаў рэжыму як у краіне, так і за яе межамі, гатоўнасць узгоднена дзейнічаць у агульным кірунку. Каб нехта мог у нейкі момант паставіць рубам беларускае пытанне, і гэты голас быў дастаткова моцны, каб быць пачутым.\nВялікая дурасць і палітычная недальнабачнасць — браць цяпер удзел у тым, каб дыскрэдытаваць і тапіць прадстаўнічыя структуры беларускага руху, вылучаныя на свае ролі самім жыццём. Бо трэба разумець, што на змену ім прыйдзе ў цяперашніх умовах не нех(ш)та лепшы(ае), а проста пустата. Ад чаго прайграюць абсалютна ўсе.\nЦіханоўская — пра Зяленскага, Пазняка, ліст Макея і хэйт у сацсетках\nСвятлана Ціханоўская растлумачыла, чаму хоча ўдзельнічаць у перамовах па Украіне\nЦіханоўская ў The Economist: Калі б Пуціна і Лукашэнку спынілі ў 2020 годзе, нічога б гэтага не адбылося\n«Света — прэзідэнт!» Тысячы людзей сабраліся на беларускае антываеннае шэсце ў Варшаве ФОТА


У Горадні адбыліся першыя публічныя слуханьні па праблеме ўзьдзеяньня чалавека на раку Нёман. Быў абмеркаваны праект уладаў пабудаваць на рацэ гідраэлектрастанцыю. Знаходзіцца яна павінна за 10 кілямэтраў ад Горадні вышэй па Нёмане. Грамадзкасьць ставіцца да гэтых плянаў адмоўна.\n(Жынь: ) "Па будаўніцтве Гарадзенскай гідраэлектрастанцыі і Полацкай гідраэлектрастанцыі рыхтуецца пастанова Савету міністраў РБ аб пачатку гэтага будаўніцтва. На сёньняшні дзень па Гарадзенскай ГРЭС распрацаванае эканамічнае і экалягічнае абгрунтаваньне будаўніцтва. Яно перададзена на разгляд грамадзкасьці. Абгрунтаваньне інвэстыцыяў яшчэ не закончанае".\nКастусь Жынь гаворыць, што будаўніцтва станцыі будзе каштаваць прыблізна 65 мільёнаў даляраў. Значная сума плянуецца на экалягічныя мэты, але знайсьці такія грошы будзе няпроста. Праўда, цікавасьць да праекту выяўляюць расейскія энэргетычныя кампаніі, паколькі танная электрычнасьць будзе даваць прыбыткі. Аднак, энэргіі Гарадзенскай станцыі можа хапіць максімум для забесьпячэньня паловы патрэбаў "Азота" – гарадзкога гіганта хіміі.\nСЯРОД ГАРАДЗЕНСКІХ МЭДЫЯЎ ЗЬЯВІЎСЯ "ПРАВАКАТАР"


«Атрымалася адкласці 400 даляраў за месяц, жыву на 250 рублёў». Настаўнікі – пра заробкі і нагрузкі | Інфармацыйна-метадычны партал для настаўнікаў\n«Атрымалася адкласці 400 даляраў за месяц, жыву на 250 рублёў». Настаўнікі – пра заробкі і нагрузкі\n«250 рублёў трачу на ўсякія патрэбы, адкладаю большую частку заробку. У студзені ўдалося 400 долараў памяняць», – распавядае Аляксандр, настаўнік гісторыі адной з мінскіх школ. Пасля размеркавання ён застаўся ў адукацыі і працуе педагогам ужо шосты год. Алена Казлова адпрацавала настаўнікам ангельскай і беларускай два гады ў вясковай школе, пасля чаго сышла ў дэкрэт і пераехала з мужам у Баранавічы. Тут яна паспрабавала ўладкавацца па спецыяльнасці, але нічога не выйшла. Цяпер яна працуе педагогам-арганізатарам, за першы месяц на новым месцы атрымала 250 рублёў.\nFINANCE.TUT.BY пагаварыў аб заробку і нагрузках з беларускімі настаўнікамі, чые заробкі ў бліжэйшыя гады павінны быць павялічаны, як патрабуе прэзідэнт, у два разы.\n«На дзве стаўкі з вышэйшай катэгорыяй і класным кіраўніцтвам атрымліваецца 800-850 рублёў»\nАляксандр – настаўнік гісторыі ў адной з мінскіх школ. «Мабыць, усё задавальняе, раз я ўжо шосты год працую», – распавядае мужчына. Пра выбар спецыяльнасці ён задумаўся яшчэ ў сёмым класе. Тады і вырашыў пайсці ў педагогіку.\n- Паступіў на гістарычны факультэт БДУ, на пятым курсе прыйшоў у школу, тут і застаўся, ужо атрымаў першую катэгорыю. Цяпер вяду гісторыю з сёмага па дзявяты класы.\nАляксандр – адзін з тых настаўнікаў, хто не сышоў з адукацыі пасля размеркавання. Але, па яго словах, часцей адбываецца наадварот. «Гэта, вядома, непрымальна, што будучыя педагогі па балу атэстату ва ўніверсітэт паступаюць. У мой час людзі, якія «не гарэлі», не пайшлі ў школы», – тлумачыць мужчына.\n- Сыходзяць у гімназіі, на прыватныя курсы. Калега з інстытуту замежных моваў стала перакладчыкам – яна першапачаткова вучылася на гэтай спецыяльнасці, але адпрацаваць прыйшлося ў школе. Часам, напрыклад, калі бацькі скардзяцца, здаецца, што кінуў бы ўсё і пайшоў у іншую сферу. Я працавіты, усюды прыжывуся, але так камфортна, як у школе, нідзе не буду сябе адчуваць. Гэта маё месца.\nНастаўнік гісторыі таксама вядзе ўлік пропуску навучэнцаў і з'яўляецца адказным за харчаванне ў школе: «Мне падабаецца, ну і за такую дзейнасць яшчэ нядрэнна даплочваюць. За ўлік пропускаў прыкладна 160 рублёў і за харчаванне каля 100 рублёў».\nАляксандр распавядае, што многія настаўнікі працуюць на паўтары-дзве стаўкі.\n- Заробак чыстымі можа быць 600-850 рублёў, што добра для школы. На дзве стаўкі з вышэйшай катэгорыяй і класным кіраўніцтвам атрымліваецца 800-850 рублёў. Але ў той жа час я чуў, што настаўніца па матэматыцы за гэты месяц на дзве стаўкі атрымала 530 рублёў.\nПаводле яго словаў, зарплата маладых спецыялістаў менш, таму што ў іх няма стажу і катэгорыі.\n- Раней я атрымліваў максімум 3 мільёны старымі. Але калі мяне нагрузілі, тады і зарплата паднялася. Ды і з першай катэгорыяй плацяць больш за занятак, прыкладна чатыры з паловай рублі.\nПрэміі на зарплату асабліва не ўплываюць, ну даплацяць там 20 рублёў за ўдзел у конкурсе. Хоць, вядома, гледзячы які конкурс і дыплом. У прынцыпе, могуць і сто рублёў даць.\nАляксандр жыве ў інтэрнаце, за які плаціць 40 рублёў, «збірае грошы на асабістую кватэру».\n- Я вельмі эканомны, 250 рублёў трачу на ўсякія патрэбы. Паветрам не сілкуюся, магу часам і ў кафэ схадзіць, і гасцей запрасіць. Адносна заробку настаўніка нармальна адкладаю, большую частку заробку. У студзені ўдалося 400 долараў памяняць, але звычайна гэта 250-300 долараў. Калі трэба гардэроб аднавіць, вядома, менш атрымліваецца, – падсумоўвае Аляксандр.\n«Правяраю 50-75 сшыткаў на дзень»\nСвятлана скончыла педагагічны ўніверсітэт імя М. Танка і ўжо 30 гадоў працуе настаўнікам пачатковых класаў у адной з мінскіх сярэдніх школ.\n- Сярэдні ўзрост калегаў – 40 гадоў. У гэтым годзе прыйшло шмат маладых настаўнікаў, але яны пакуль задаволеныя працай.\nСвятлана кажа, што любіць сваю працу, але прызнае, што «вядома, заробак малы». Каб атрымаць больш, трэба весці ўрокі на замене. Яшчэ хацелася б вярнуць стаўку ў 18 гадзін. Сёння яна складае 20 гадзін. Атрымліваецца, што занятасць настаўніка больш, а заробак менш", – тлумачыць Святлана.\nЖанчына распавядае, што настаўніку аплочваюць за праверку сшыткаў толькі дзве гадзіны на тыдзень.\n- Аднак столькі часу я марную штодня, а ў чацвёртым класе і таго больш. Работы абʼёмныя, і іх трэба праверыць ужо да наступнага ўрока. У дзень атрымліваецца два-тры стоса, гэта прыкладна 50-75 сшыткаў. Так што трэба плаціць за фактычна затрачаны час, гэта прыкладна шэсцьдзесят гадзін на тыдзень.\n«У першы месяц я атрымала 250 рублёў»\nАлена Казлова два гады адпрацавала па размеркаванні настаўнікам беларускай і англійскай мовы ў вясковай школе, пасля чаго сышла ў дэкрэт. Калі дзіцяці амаль споўнілася тры гады, Алена вярнулася ў адукацыю. Цяпер яна педагог-арганізатар у адной з баранавіцкіх школ.\n- Я адказваю за «акцябрат» – малышоў з 2-4 класаў, прыдумляю для іх заданні. Напрыклад, цяпер у нас конкурс паштовак і плакатаў да 23 лютага.\nПрацу пасля дэкрэту дзяўчына знайшла не адразу.\n- Адпрацавала два гады, потым сышла ў дэкрэт і пераехала з мужам у Баранавічы, родны горад. Паспрабавала тут знайсці працу па спецыяльнасці, але нічога не выйшла. Таму, калі прапанавалі месца педагога-арганізатара, пагадзілася.\nАднак аб абранай пасадзе Алена не шкадуе, «зарплата на стаўку менш, але тут больш падабаецца».\n- У першы месяц я атрымала 250 рублёў. Гурткі і факультатывы – гэта дадатковая магчымасць зарабіць, але я прыйшла пасярод навучальнага года, калі нагрузка ўжо размеркавана. Шчыра кажучы, я і не хачу, таму што ў мяне працоўны дзень з васьмі да пяці, ды і субота працоўная.\nЗарплата ў вясковай школе ў Алены была прыкладна 500 рублёў. Дзяўчына тлумачыць гэта дадатковай актыўнасцю: «Заахвочваецца ўдзел у конкурсах. А так як калектыў невялікі, займацца падобным звычайна прыходзіцца адным і тым жа людзям».\nАлена кажа, што з яе пераходам на новую працу сямейны бюджэт стаў менш: «Буйныя і дарагія рэчы купляць цяжка. Апошняе, што памятаю – бралі канапу ў пакой, адкладалі на яе грошы два месяцы».\nМуж дзяўчыны таксама быў настаўнікам, але з часам змяніў прафесію і стаў прадаўцом у краме.\n- Папяровая праца адцягвала ад самога працэсу. Ён мне казаў – чым планы пісаць і правяраць наведванне дзяцей, лепш урокі весці. Некаторыя калегі таксама сышлі з педагогікі. Частка стала перакладчыкамі, частка падалася ў сферу, не звязаную з адукацыяй.\n«Зарплата настаўніка ў школе і лагеры адрознівалася амаль у два разы»\nДарʼя Лапата сканчае завочную магістратуру ў Полацкім дзяржаўным універсітэце і паралельна працуе па размеркаванні ў гімназіі настаўнікам гісторыі і АБЖ. Да гэтага дзяўчына працавала год у дзіцячым лагеры «Зубраня», але пераразмеркавалася ў Маладзечне – выйшла замуж і вырашыла пераехаць да мужа.\n- Таму перавялася. А так у »Зубраня» працавалася добра – зарплата годная і аддача з боку дзяцей ёсць.\nУ лагеры дзяўчына была выхавальнікам і паралельна вяла гісторыю.\n- Са школай розніца ёсць істотная, бо ў лагеры дзецям хатняе заданне не задаюць. Апытаў і спадзяешся толькі на тое, што вучні самі ведаюць, а не вучаць дома. У прынцыпе, туды дзеці прыязджаюць недурныя, таму працаваць было прыемна. А ў школе ёсць тыя, хто зарабляе добрыя ацэнкі і імкнецца да ведаў, а хто хоча проста пасядзець на ўроку.\nУ бліжэйшы год Дарʼя працу пакідаць не збіраецца, «а потым ужо як атрымаецца».\n– Пакуль мне ў адукацыі працаваць падабаецца. Адзінае, што заробак адрознівалася ў школе і лагеры. Але ж не толькі ў грошах асноўны стымул, але і ў тым, як дзеці ставяцца да выкладчыка і прадмеце. Не толькі ты іх вучыш, але і яны цябе.\nЗарплата ў школе і лагеры, па словах дзяўчыны, «адрознівалася амаль у два разы». Цяпер яна атрымлівае каля 500 рублёў на стаўку з класным кіраўніцтвам і дадатковымі ўрокамі АБЖ.\n- У лагеры ўсё залежала ад таго, наколькі якасна ты працуеш і праяўляеш сябе. Ці займае атрад першыя месцы ў конкурсах, ці няма траўмаў і парушэнняў. Затое з працай у школе больш вольнага часу, бо адпрацоўваеш толькі пэўную колькасць гадзін. Вядома, калі прыходзіш дадому, то садзішся і рыхтуешся да заняткаў. Але ў цэлым я вельмі хутка гэта раблю.\nДарʼя распавядае, што некаторыя калегі добраахвотна бяруць дадатковую нагрузку – заняткі, гурткі, факультатывы.\n- Не сустракала такіх нараканняў, што «вось, прымусілі ўзяць дадатковыя ўрокі». У асноўным людзі працуюць на стаўку ці крыху больш.\nДзяўчына жыве разам з мужам, таму бюджэт у іх агульны.\n- На транспарт я не марную, таму што жыву недалёка ад школы. Вядома, жыллё шмат грошай адымае, у гэтым месяцы мы за пакой у інтэрнаце заплацілі амаль 70 рублёў. Сувязь, інтэрнэт – гэтыя марнаванні асабліва не адчуваюцца. Але калі жыць аднаму, то прыкметна.\nРаботнікі бюджэтных арганізацый у снежні ў сярэднім атрымлівалі 769,4 рублі. Гэтая сума на 132 рублі, ці на 20,7%, больш, чым у лістападзе. Рэальная зарплата бюджэтнікаў за снежань вырасла на 20,5%.\nУ адукацыі сярэдні заробак у снежні склаў 664,5 рублі. Больш за ўсё – у Мінску (841,9 рублі). Прафесары і выкладчыкі больш за ўсіх атрымлівалі ў Мінскай вобласці – 1500 рублёў, а настаўнікі – у Мінску (877,4 рубля).\nУ ахове здароўя ў мінулым месяцы ў сярэднім атрымлівалі 798,1 рублі. Так, лекары зараблялі 1 225,9 рублі, а сярэдні медперсанал – 782,2 рублі. Заробкі лекараў перавысілі 1100 рублёў ва ўсіх рэгіёнах.


Канвертаваць Егіпецкіх фунтаў (EGP) і Фунты стэрлінгаў (GBP) : Калькулятар абменнага курсу\nЕгіпецкі фунт (EGP) і Фунт стэрлінгаў (GBP) Курс валют пераўтварэнні калькулятар\nГэта Егіпецкі фунт і Фунт стэрлінгаў пераўтваральнік да цяперашняга часу з абменнымі курсамі з 17 чэрвень 2019.\nКалі ласка, увядзіце суму, якую ў полі злева ад Егіпецкі фунт. Выкарыстоўвайце "абмен валют", каб зрабіць Фунт стэрлінгаў валюты па змаўчанні. Націсніце на Фунты стэрлінгаў або Егіпецкіх фунтаў канвертаваць паміж гэтай валютай і ўсімі іншымі валютамі.\nЕгіпецкі фунт гэта валюта, у Егіпет (Е.Г., EGY). Фунт стэрлінгаў гэта валюта, у Нармандскія астравы (Aldernay, Ваўняная фуфайка, Джэрсі, Sark), Востраў Мэн, і Вялікабрытанія (Англія, Вялікабрытанія, Паўночнай Ірландыі, Шатландыя, Уэльс, Вялікабрытанія, ГБ, GBR). Фунт стэрлінгаў таксама вядомы як Брытанскі фунт стэрлінгаў, Фунт Вялікабрытаніі, УКП, СТГ, англійская фунт, Англійская фунт стэрлінгаў, BPS, і Стэрлінгаў. Сімвал EGP можа быць запісаная E. Егіпецкі фунт дзеліцца на 100 piasters or 1000 milliemes. Фунт стэрлінгаў дзеліцца на 100 pence. Абменнага курсу Егіпецкі фунт Апошняе абнаўленне 17 чэрвень 2019 ад Yahoo Finance. Абменнага курсу Фунт стэрлінгаў Апошняе абнаўленне 17 чэрвень 2019 ад Міжнародны валютны фонд. EGP каэфіцыент мае 4 ўважаецца лічбаў. GBP каэфіцыент мае 6 ўважаецца лічбаў.


№ 3 (162) — 2019. Папяровае выданьне | Кнігарня Arche\nКод тавару: 6609\nНумар прысвечаны невядомай вайсковай гісторыі Беларусі XX ст.\nУпершыню друкуюцца раней невядомыя ўспаміны афіцэраў Паўла Алейнікава і Міхаіла Яраслаўцава, якія бралі ўдзел у Палескім паходзе арміі генерала Станіслава Булак-Булаховіча. Яны тычацца захопу Мазыра, баёў за Калінкавічы, абвяшчэння незалежнасці Беларусі ў Тураве. Гэтыя матэрыялы адшукаў і падрыхтаваў да друку менскі гісторык Уладзімір Ляхоўскі.\nТаксама ў нумары – багата ілюстраваны нарыс пра масавыя «ўрачыстасці» ў акупаваным Менску (1944) і даследаванне на тэму, ці пакутніцкая смерць Язафата Кунцэвіча ў Віцебску памагла ўсталяванню ўніяцкай царквы ў Беларусі.


Канвертаваць HoboNickels (HBN) і IOTAs (MIOTA) : Калькулятар абменнага курсу\nHoboNickel (HBN) і IOTA (MIOTA) Курс валют пераўтварэнні калькулятар\nГэта HoboNickel і IOTA пераўтваральнік да цяперашняга часу з абменнымі курсамі з 19 верасень 2019.\nКалі ласка, увядзіце суму, якую ў полі злева ад HoboNickel. Выкарыстоўвайце "абмен валют", каб зрабіць IOTA валюты па змаўчанні. Націсніце на IOTAs або HoboNickels канвертаваць паміж гэтай валютай і ўсімі іншымі валютамі.\nThe HoboNickel гэта валюта, у ні ў адной краіне. The IOTA гэта валюта, у ні ў адной краіне. Сімвал HBN можа быць запісаная HBN. Сімвал MIOTA можа быць запісаная MIOTA. Абменнага курсу the HoboNickel Апошняе абнаўленне 22 кастрычнік 2018 ад coinmarketcap.com. Абменнага курсу the IOTA Апошняе абнаўленне 19 верасень 2019 ад coinmarketcap.com. HBN каэфіцыент мае 2 ўважаецца лічбаў. MIOTA каэфіцыент мае 12 ўважаецца лічбаў.


Межы трох абласцей адкарэкціраваныя ў Беларусі - 03.12.2019, Sputnik Беларусь\nМежы былі вызначаныя яшчэ ў мінулым стагоддзі, і з часам іх было неабходна ўдакладніць, для чаго выкарыстоўвалі сучасныя тэхналогіі. 03.12.2019, Sputnik Беларусь\n© Sputnik / Виктор ТолочкоТрактары працуюць на палях са льном, архіўнае фота\nМежы былі вызначаныя яшчэ ў мінулым стагоддзі, і з часам іх было неабходна ўдакладніць, для чаго выкарыстоўвалі сучасныя тэхналогіі.\nМІНСК, 3 сне - Sputnik. Змены ўнесены ў межы трох абласцей Беларусі, пра гэта паведаміла прэс-служба Дзяржаўнага камітэта па маёмасці.\nГэта было прадугледжана ўказам прэзідэнта Беларусі ад 15 сакавіка гэтага года. Змены з 1 снежня 2019-га атрымалі мяжы Мінскай, Брэсцкіх і Гродзенскай абласцей.\nСамую актуальную інфармацыю пра змены можна знайсці на Публічнай кадастравай карце Беларусі. Прасторавая фармацыя, па дадзеных ДКІ, сфарміравана на тры вобласці і 55 раёнаў. У адпаведнасць былі прыведзены і межы сельсаветаў, якія знаходзяцца на стыках рэгіёнаў.\n© Photo : ГоскомимуществоНовыя межы абласцей\nНовыя межы абласцей\nУдакладненні былі звязаны з тым, што межы абласцей былі сфармаваныя яшчэ ў часы Савецкага Саюза. Па розных прычынах, як то сельскагаспадарчыя і меліярацыйныя працы і гэтак далей межы перасталі супадаць з контурамі мясцовасці.\nПерад зменамі была праведзена вялікая праца па ўдакладненні межаў - для гэтага выкарыстоўваліся сучасныя тэхналогіі.


1xbet онлайн ставки на спорт – best bookies online\nAugust 15, 2016 August 15, 2018 Adam58111xbet Balkan\nСтаўкі на 1xbet і струменевага\nГрафік 1xbet багаты і прапануе магчымасць зрабіць стаўку на многіх відах спорту, такіх як футбол, баскетбол, тэніс, валейбол, катанне на лыжах, язда на ровары і многіх іншых вельмі цікавых падзей. У лігах пакрытыя 1xbet з усяго свету, з асаблівай увагай да Еўропы, яны некалькі катэгорый для найбольш важных краін. Напрыклад, у Германіі вы дасягне пятага падзел, які адпавядае італьянскага Дасканаласць. Акрамя таго, увага да неспартыўных ставак з 1xbet ставак на падзеі, шоў талентаў і касцюмаў падзей. На 1xbet жывыя стаўкі, з трыццаці тыпаў, даступных у рэжыме рэальнага часу, а таксама віртуальнай гандлю, з футболам, сабачыя і конныя скокі. На 1xbet таксама даступныя стаўкі ў рэальным часе, з трыццаццю тыпаў, даступных у рэжыме рэальнага онлайн ставки на спорт часу. Вы таксама можаце глядзець бясплатна жыць струменевага ўсе Серыю А, Серыя B і Serie C і некаторыя падзеі 1 і 2. Бундэсліга Streaming даступная для настольных, мабільных сайтаў і прыкладанняў спорту.\nVirtual 1xbet даступны з прыкладання для Android і прашыўкі што працоўны стол. Вы можаце трымаць заклад, у аднаразовым або шматразовым, з 1xbet Лігі, або віртуальны футбол або на 1xbet гонкі, які ўключае ў сябе гоначныя Greyhounds і галоп. У 10 віртуальных футбольных падзеях адбываюцца адначасова ў той час як віртуальныя гоначныя сабакі і коні адбываюцца кожныя пяць хвілін. Гульня ў Multiple Virtual вы можаце атрымаць бонус да 100%. Працэнт бонуса вар’іруецца ў залежнасці ад ліку падзей, уключаных у прагнозе.\nЦытата ліст 1xbet футбол онлайн\nУ 1xbet акцыі на акцыі падзеленыя на 14 груп. Найбольш папулярны ўключаны ў закладцы Main, у той час як больш позніх з іх ўведзены ў раскладзе футбола ўключае двайныя і патройную магчымасць (у першым выпадку, напрыклад, 1 або Gol, другі або мэты або), Triobet (напрыклад, 1 & Мэта & Over 2,5) , combobet, Simulcast, Simulcast дом / гаспадар (даступны ў бэта-рэжыме, 1X2 і Simulcast комба), выйграўшы нуль і спецыяльныя акцыі на мэты хвіліну, у групах, як гол, забіты паміж 15 ° і 29 °. Характарыстыка 1xbet працэнт платы пералічанай побач з участкам, які змяняецца ў залежнасці ад сезону. Акцыі ліста 1xbet не даступныя для загрузкі, але можна азнаёміцца непасрэдна на сайце 1xbet, нават з дапамогай мабільнага тэлефона або дадатку.


Главная/Культура/Зялёная цыбуля – кладзезь вітамінаў\nНапрыканцы зімы цыбуля часта пачынае прарастаць. Захаваць яе ўжо не атрымаецца, а вось для выганкі пяра – гэта самы добры матэрыял.\nУ якасці тары можна выкарыстаць невысокую, але шырокую каструлю. З фанеры або іншага шчыльнага матэрыялу выражце круг па дыяметру посуду і ў шахматным парадку зрабіце ў ім адтуліны. Падвесце на вышыні 8 см ад дна, а прастору пад ёй запоўніце цёплай вадой (можна нават крыху вышэй за круг). У якасці ўгнаення можна выкарыстаць мачавіну.\nУ кожную адтуліну ўстаўце па цыбуліне. Па меры ўсмоктвання вады дабаўляйце новую, але абавязкова цёплую. Як толькі жыццёвы запас цыбуліны будзе выкарыстаны, замяніце яе на іншую.


Пантыфік устанавіў Дзень дзядуль, бабуль і пажылых людзей - Vatican News\nПантыфік устанавіў Дзень дзядуль, бабуль і пажылых людзей\nПапа ўстанавіў у Касцёле Сусветны дзень дзядуль, бабуль і пажылых людзей. Ён будзе адзначацца ў чацвёртую нядзелю ліпеня з нагоды літургічнага ўспаміну св. Яўхіма і Ганны, дзядулі і бабулі Езуса.\nПасля малітвы “Анёл Панскі”, якая прайшла 31 студзеня 2021 г. у Ватыкане, Святы Айцец заўважыў, што 2 лютага будзе адзначацца свята Ахвяравання Пана. У гэты дзень Касцёл успамінае, як пажылыя Сімяон і Ганна, асветленыя Святым Духам, распазналі ў Езусе Месію.\n“Таксама і сёння Святы Дух абуджае ў пажылых людзях мудрыя думкі і словы: іх голас – каштоўны, бо ўзносіць гімн хвалы Богу і захоўвае карані народаў. Яны нагадваюць, што старасць – гэта дар, і што дзядулі і бабулі з’яўляюцца сувязным звяном паміж пакаленнямі, каб перадаваць моладзі досвед жыцця і веры”, - сказаў ён.\nПантыфік заўважыў, што пажылыя людзі нярэдка застаюцца пакінутымі, а мы забываем пра каштоўнасць захавання каранёў і іх перадачы. “У сувязі з гэтым я вырашыў устанавіць Сусветны дзень дзядуль, бабуль і пажылых людзей, які будзе штогадова адзначацца ва ўсім Касцёле ў чацвёртую нядзелю ліпеня, блізка да літургічнага ўспаміну святых Яўхіма і Ганны, дзядулі і бабулі Езуса”, - сказаў Францішак.\n31 студзеня 2021, 13:19


18:1412 августа 2020\n17 октября 2018 9:05\nРабочыя Слонімскага АРЗ стаяць каля піўбара «Вясна» насупраць гасцініцы «Шчара» (цяпер на тым месцы пабудаваны Спаса-Праабражэнскі сабор). Восень 1983 года\nНа фотаздымак 1983 года рабочых АРЗ каля піўбара «Вясна», надрукаваны ў мінулым нумары газеты, першым адгукнуўся слонімец Валянцін Ахраловіч.\n— Я 40 гадоў адпрацаваў на Слонімскім аўтарамонтным заводзе, таму ведаю гэтых хлопцаў на здымку. Першы тут стаіць з барадой Аляксей Галавач, другі — Анатоль Аляб`еў, які ўжо памёр, трэці — Мікалай Скок і чацвёрты — Аляксандр Табункін. Усе яны працавалі ў маторным цэху, — расказаў Валянцін Георгіевіч.\nНа гэты фотаздымак адгукнуўся таксама слонімец Аляксандр Юшкевіч, які сказаў, што мужчына з барадой на здымку — гэта мастак Аляксандр Леашкевіч, які цяпер жыве ў Мінску. А вось слонімец Аляксандр Лявішчанка, які адпрацаваў на АРЗ 28 гадоў, сказаў, што першы з барадой мужчына на здымку, хутчэй за ўсё, не з іх завода. Аляксандр пазнаў Анатоля Аляб`ева, Мікалая Скока і Аляксандра Табункіна.\nЯшчэ адна наша чытачка, Таццяна Грыневіч, пазнала жанчын на фотаздымку, надрукаваным у №40 «ГС» ад 3 кастрычніка. «На здымку злева за дзяўчынкай з бантам стаіць Вера Галеня, а далей справа на заднім плане светлавалосая ў акулярах — Галіна Янкіна», — распавяла Таццяна.\nВалянцін Ахраловіч, Аляксандр Юшкевіч, Аляксандр Лявішчанка і Таццяна Грыневіч атрымаюць запрашальныя квіткі на дзве персоны кожны на спектакль Слонімскага драмтэатра «Стыхійнае бедства», які адбудзецца ў нядзелю, 21 кастрычніка. Пачатак у 17.00.


Медыкі назвалі найлепшы сок для паніжэння ціску - Хартыя'97 :: Навіны з Беларусі - Беларускія навіны - Рэспубліка Беларусь - Мінск\nХартыя_ 9 снежня 2021, Чацвер, 16:37\nМедыкі назвалі найлепшы сок для паніжэння ціску\nДаследаванне было праведзенае пры ўдзеле больш за сто добраахвотнікаў.\nРэгулярнае ўжыванне цытрынавага соку можа знізіць высокі крывяны ціск. Гэтыя цытрусавыя багатыя вітамінамі, мінераламі і расліннымі злучэннямі, якія аказваюць спрыяльнае ўздзеянне на здароўе сэрца.\nЗнізіць высокі крывяны ціск можна прыняўшы правільныя дыетычныя рашэнні. Між іншым, узбагаціўшы свой стол цытрусавымі і сокам з іх, паведамляе Еxpress (пераклад - u-news.com.u).\nЯк гаворыцца ў навуковай працы, высокі крывяны ціск азначае, што сэрцу чалавека прыходзіцца больш старанна працаваць, каб перапампоўваць кроў па целе. А дадатковае напружанне можа прывесці да сардэчнага прыступу.\nНавукоўцы прааналізавалі ўплыў часнаку і цытрыны на высокі крывяны ціск. Даследаванне было праведзенае пры ўдзеле больш за сто добраахвотнікаў. Іх падзялілі на тры групы і ўсталявалі для іх пэўную дыету.\nПершая група прымала па 10 гр часнаку штодня пасля сняданку і абеду. У іншай групе пілі цытрынавы сок. Кантрольная група атрымлівала звычайнае медыцынскае лячэнне для гіпертонікаў.\nУвесь гэты час падыспытным мералі ціск, распытвалі ў іх пра адчуванне. Праз тры тыдні лекары ацанілі вынік.\nВыявілася, што ўжыванне часнаку і цытрынавага соку прывяло да зніжэння ўзроўню артэрыяльнага ціску і павышэння камфорту пацыентаў, але не назіралася ніякай розніцы паміж групамі з часнаком і цытрынавым сокам.\n«Згодна з вынікамі даследавання, пацыенты з гіпертаніяй могуць павысіць узровень камфорту, ужываючы цытрынавы сок або часнок, тым самым больш эфектыўна кантраляваць узровень артэрыяльнага ціску», - зрабілі выснову даследнікі.\nТаксама экспэрты рэкамендавалі рэгулярна адсочваць узровень крывянога ціску, асабліва з узростам. Яны ж нагадалі, што ідэальным артэрыяльным ціскам звычайна ўважаецца ад 90/60 да 120/80 мм рт. А вось паказанні артэрыяльнага ціску ад 120/80 да 140/90 мм рт.сл. могуць азначаць, што чалавек схільны да рызыкі развіцця высокага крывянога ціску.\n«Нават невялікія змены ў дыеце могуць цалкам змяніць высокія паказчыкі, уключаючы танны напой, які вы можаце прыгатаваць дома, калі хочаце», - дадалі экспэрты.\n8.12 NYT: Менскі авіядыспетчар уцёк у Польшчу і даў сведчанні пра пасадку рэйса Ryanair 135,100\n5.12 Меркаванне: Лукашэнка рыхтуецца да адкрытай здрады Пуціна 133,036\n5.12 Мікалай Сванідзэ: Лукашэнка выкінуў белы сцяг 126,736\n5.12 Названыя ягады, здольныя за тыдзень амаладзіць арганізм на дзесяць гадоў. 117,608\n5.12 Spiegel: Іракцам і сірыйцам у лагеры «Брузгі» пастаўлены ўльтыматум 116,962\n5.12 Беларускім банкам і кампаніям перакрылі плацяжы ў далярах і еўрах 107,956\n5.12 У беларускім лагеры мігрантаў успыхнуў бунт 102,482